Nitori owu jijẹ, Happiness la igi mọ iyawo ọkọ rẹ lori l’Akurẹ, niyẹn ba gba’bẹ ku

Oluṣẹyẹ Iyiade, Akurẹ Ọwọ ọlọpaa ipinlẹ Ondo ti tẹ obinrin kan, Happiness Emmanuel, ẹni tí wọn fẹsun kan pe o ṣeku pa iyawo ọkọ rẹ, Napre Blessing Emmanuel, l’Akurẹ. ALAROYE gbọ pe lasiko ti ija kan pa awọn mejeeji pọ ninu ile ti wọn n gbe niluu Ọda, nijọba ibilẹ Guusu Akurẹ, ni nnkan bii aago mẹfa aabọ irọlẹ Ọjọruu, Wẹsidee, ọsẹ to kọja, ni iṣẹlẹ naa waye. Happiness ni wọn lo kọkọ binu la igi mọ obinrin naa lori ko too tun fi ọkọ ṣa a lori ati ni gbogbo ara, eyi to pada ja siku fun un. Kọmisanna ọlọpaa ipinlẹ Ondo, Bọlaji Salami, to fidi iṣẹlẹ yii mulẹ ni oku Blessing ṣi wa ni mọsuari ileewosan ijọba to wa l’Akurẹ, nibi ti wọn tọju rẹ pamọ si, ti iwadii si n tẹsiwaju lori ẹsun ipaniyan ti wọn fi kan iyawo ile ọhun.


Ọlọpaa ti mu Baba Ijẹṣa onitiata, wọn lo fipa ba ọmọ ọdun mẹrinla lo pọ

Adefunkẹ Adebiyi, Abẹokuta Gbajugbaja oṣere tiata to maa n dẹrin-in poṣonu nni, Ọlanrewaju Omiyinka, tawọn eeyan mọ si Baba Ijẹṣa, ti wa lakolo ọlọpaa ipinlẹ Eko bayii, ohun ti wọn mu un fun ni pe wọn lo fipa ba ọmọbinrin tọjọ ori ẹ ko ju mẹrinla lọ, lo pọ Teṣan ọlọpaa Sabo, labala ibi ti wọn ti n gbọ ẹsun ifipanilopọ ni ọrọ Baba Ijẹṣa wa bayii, l’Ekoo. Obinrin kan, Adekọla Adekanya, lo mu ẹjọ oṣere yii lọ si teṣan naa lọjọ kọkandinlogun, oṣu kẹrin yii, pe ọkunrin ọmọ bibi ilu Ile-Ifẹ naa ti n huwa abuku pẹlu ọmọdebinrin ti wọn forukọ bo laṣiiri yii tipẹ. Iwadii awọn ọlọpaa fidi ẹ mulẹ pe latigba tọmọbinrin naa ti wa lọmọ ọdun meje pere ni Baba Ijẹṣa, ẹni ọdun mejidinlaaadọta (48) ti n ba a lo pọ. Gẹgẹ bawọn ọlọpaa si ti wi, wọn ni Baba Ijẹṣa ti jẹwọ pe loootọ loun n ba ọmọ kekere naa lo pọ. Koda, wọn ni kamẹra ka a silẹ lai jẹ pe ọkunrin naa mọ, iyẹn nigba to wa ninu ile obinrin to lọọ fẹjọ ẹ sun ni teṣan yii. Kọmiṣanna ọlọpaa nipinlẹ Eko, Hakeem Odumosu, ti paṣẹ pe ki iwadii to lagbara bẹrẹ lori ọrọ oṣere tiata Yoruba ọhun, bẹẹ lo ṣeleri pe oun yoo ṣiṣẹ lori ẹ bi ofin ṣe sọ Ṣugbọn iṣẹlẹ yii ko ṣee dakẹ si fawọn eeyan kaakiri ibi ti wọn ti mọ Lanrewaju Omiyinka, ọpọ eeyan to fẹran rẹ nitori bo ṣe maa n da wọn laraya ko si fẹẹ gba iṣẹlẹ naa gbọ, kaluku n sọ pe ṣe Baba Ijẹṣa le ṣe bẹẹ ṣa, nigba ti ki i ṣe pe ko niyawo nile.


Gẹgẹ bawọn ọlọpaa si ti wi, wọn ni Baba Ijẹṣa ti jẹwọ pe loootọ loun n ba ọmọ kekere naa lo pọ. Koda, wọn ni kamẹra ka a silẹ lai jẹ pe ọkunrin naa mọ, iyẹn nigba to wa ninu ile obinrin to lọọ fẹjọ ẹ sun ni teṣan yii. Kọmiṣanna ọlọpaa nipinlẹ Eko, Hakeem Odumosu, ti paṣẹ pe ki iwadii to lagbara bẹrẹ lori ọrọ oṣere tiata Yoruba ọhun, bẹẹ lo ṣeleri pe oun yoo ṣiṣẹ lori ẹ bi ofin ṣe sọ Ṣugbọn iṣẹlẹ yii ko ṣee dakẹ si fawọn eeyan kaakiri ibi ti wọn ti mọ Lanrewaju Omiyinka, ọpọ eeyan to fẹran rẹ nitori bo ṣe maa n da wọn laraya ko si fẹẹ gba iṣẹlẹ naa gbọ, kaluku n sọ pe ṣe Baba Ijẹṣa le ṣe bẹẹ ṣa, nigba ti ki i ṣe pe ko niyawo nile. Iwadii awọn ọlọpaa ni yoo tubọ ṣalaye bo ṣe ṣẹlẹ gan-an gẹgẹ bawọn agbofinro ti wi, ṣugbọn titi ti wọn yoo fi pari iwadii naa, ohun to ṣi n lọ kari aye ni pe, Baba Ijẹṣa onitiata fipa ba ọmọ ọdun mẹrinla lo pọ!


Iwadii awọn ọlọpaa ni yoo tubọ ṣalaye bo ṣe ṣẹlẹ gan-an gẹgẹ bawọn agbofinro ti wi, ṣugbọn titi ti wọn yoo fi pari iwadii naa, ohun to ṣi n lọ kari aye ni pe, Baba Ijẹṣa onitiata fipa ba ọmọ ọdun mẹrinla lo pọ!


Awọn janduku ji eeyan mejidinlogun gbe lẹẹkan ṣoṣo lọna Eruwa

Ọlawale Ajao, Ibadan Awọn ajinigbe gbọna ara yọ lọjọ kọkanlelogun, oṣu keji, ọdun 2021 yii, ti i ṣe Ọjọruu, Wẹsidee, ọsẹ yii, pẹlu bi wọn ṣe ji odidi eeyan mejidinlogun (18) gbe papọ lẹẹkan ṣoṣo. ALAROYE gbọ pe arinrin-ajo ni gbogbo wọn, inu ọkọ bọọsi kan naa ni wọn wa ti awọn awodi ti ki i gbe adiẹ, afeeyan, fi ji gbogbo wọn gbe. Nigba to ku diẹ ki wọn de ilu Eruwa lati Igboọra lawọn janduku ọhun bẹ siwaju mọto lojiji lati inu igbo. Awọn arinrin-ajo yii ko mọ oju ti wọn fi sare sọ kalẹ ninu mọto nigba tawọn ẹruuku ọhun duro yika ọkọ wọn, ti wọn si na ibọn si wọn pe ki wọn sọ kalẹ kiakia. Lẹyin ti awọn ero inu ọkọ yii sọ kalẹ pẹlu ibẹru-bojo tan lawọn ajinigbe ọhun fi gbogbo wọn si aarin, ti wọn si ko wọn lọ sinu igbo. Ko sẹni to ti i gburoo ẹnikẹni ninu awọn mejeejidinlogun titi ta a fi pari akojọ iroyin yii.


Ori ko akẹkọọ ile-ẹkọ awọn eleto ilera yọ lọwọ awọn ajinigbe l’Ọṣun

Florence Babaṣọla Ileeṣẹ ọlọpaa ipinlẹ Ọṣun ti kede pe awọn ti ri akẹkọọ ile-ẹkọ eto ilera, Osun State College of Health Technology, Ileṣa, Rukayat Bayọnle, tawọn ajinigbe gbe logunjọ, oṣu yii, gba pada. Rukayat la gbọ pe awọn ajinigbe ti wọn jẹ marun-un niye ya wọ inu ile to n gbe lagbegbe Olomilagbala, niluu Ileṣa, ni nnkan bii aago meji ataabọ ọsan, ti wọn si ji i gbe lọ sinu igbo. Alukoro ọlọpaa l’Ọṣun, SP Yẹmisi Ọpalọla, ṣalaye pe bi kọmiṣanna ọlọpaa, Ọlawale Ọlọkọde, ṣe gbọ lo ti ko awọn ọlọpaa lọ sibẹ, ti wọn si gbe ija lọọ ba awọn ajinigbe naa ninu igbo. Laarin wakati mẹta ti awọn ọlọpaa atawọn ọlọdẹ ti bẹrẹ si i dọdẹ awọn ajinigbe yii la gbọ pe wọn ti ri Rukayat gba pada lalaafia. Ọlọkọde waa rọ gbogbo awọn araalu lati di oju-lalakan-fi-i-ṣọri lasiko yii, ki wọn si fọwọsowọpọ pẹlu ileeṣẹ ọlọpaa lati gbogun ti iwa ibajẹ nipinlẹ Ọṣun.


Oṣiṣẹ kootu atawọn agbẹjọro fẹhonu han l’Ọṣun, wọn ni iyanjẹ ijọba ti pọ ju

Florence Babaṣọla Lati aago mẹsan-an aarọ Ọjọbọ, Tọsidee, ọsẹ yii ni agbarijọpọ ẹgbẹ awọn oṣiṣẹ kootu nipinlẹ Ọṣun (JUSUN) ati ti awọn agbẹjọro (NBA) ti kora wọn jọ siwaju ile-ẹjọ giga ilu Oṣogbo lati fẹhonu han lori ohun ti wọn pe ni aibọwọ fun aṣẹ ile-ẹjọ latọwọ awọn gomina lorileede yii. Oniruuru akọle lawọn eeyan naa gbe lọwọ, wọn ni awọn fẹẹ da duro, ki awọn wa lominira awọn, kijọba tuwọ lori sisan owo-oṣu atawọn ajẹmọnu mi-in gẹgẹ bo ṣe wa ninu abala okoolelugba o le ẹyọ kan ninu ofin orileede wa. Alaga awọn JUSUN l’Ọṣun, Ọgbẹni Eludire, sọ pe patapata la a fọju lawọn yoo fi iyanṣẹlodi naa ṣe, titi digba tijọba yoo fi dahun ibeere awọn. O ṣalaye pe awọn ko bẹ ijọba o, bẹẹ ni awọn ko ni i sinmi, afi kijọba fi owo-oṣu awọn silẹ, kawọn wa lominira nitori pe ko lẹtọọ kijọba maa jẹ gaba le awọn lori. Lati iwaju ile-ẹjọ giga ni Oke-Fia, ni wọn ti wọ lọ sile-ẹjọ giga tijọba apapọ lagbegbe Abere, ko too di pe wọn kọja si sẹkiteriati ijọba ni Abere.


Maaluu ti Ojo yoo fi ṣegbeyawo lo fẹẹ lọọ ra ti wọn fi pa a, ti wọn si ge ẹya ara rẹ lọ ni Kwara

Stephen Ajagbe, Ilorin Ileeṣẹ ọlọpaa nipinlẹ Kwara ni ọwọ awọn ti tẹ afurasi ajinigbe, Kazeem Mohammed, to n gbe niluu Patigi, nipinlẹ Kwara, pẹlu awọn ẹgbẹ rẹ mẹta; Mohammed Chatta, Jimoh Abdulateef ati Madi Jeremiah, ti wọn pa Olokoṣẹ Oluwaṣọla Ojo, ti wọn si ge ẹya ara rẹ wẹlẹwẹlẹ lati fi ṣoogun owo. Alukoro ọlọpaa nipinlẹ Kwara, Ajayi Ọkasanmi, lo sọ eleyii di mimọ ninu atẹjade kan l’Ọjọruu, Wẹsidee, ọsẹ yii. O ṣalaye pe Kazeem tan Ojo, o si gba ẹgbẹrun lọna ọgọfa naira (#160,000) lọwọ rẹ lati ba a ra maaluu to fẹẹ lo fun eto igbeyawo rẹ. Lẹyin tiyẹn ko owo kalẹ loun pẹlu Kazeem jọ kuro niluu Ilọrin lọ sibi to lawọn ti maa ra maaluu, ṣugbọn lati ọjọ naa niyawo afẹsọna rẹ, Ilọri Oluwakẹmi, ati mọlẹbi rẹ ko ti gburoo rẹ mọ. Nigba to di ọjọ kẹta, oṣu kẹta, ọdun yii, ṣadeede ni iyawo rẹ gba ipe lati ori foonu ọkọ rẹ, bo ṣe gbe ipe naa, awọn to ba a sọrọ sọ pe ajinigbe lawọn, ọkọ rẹ si wa lahaamọ, miliọnu mejila naira lo gbọdọ san to ba fẹẹ ri i laaye. Ọkasanmi ni bi iroyin iṣẹlẹ naa ṣe de ọdọ awọn ni Ọga ọlọpaa nipinlẹ Kwara, Muhammed Bagega, ti pe fun iwadii to peye, to si paṣẹ pe ki wọn mu awọn ọdaran to ṣiṣẹ naa, ki wọn si didoola ẹmi ẹni to wa lahaamọ wọn.


Lẹyin tiyẹn ko owo kalẹ loun pẹlu Kazeem jọ kuro niluu Ilọrin lọ sibi to lawọn ti maa ra maaluu, ṣugbọn lati ọjọ naa niyawo afẹsọna rẹ, Ilọri Oluwakẹmi, ati mọlẹbi rẹ ko ti gburoo rẹ mọ. Nigba to di ọjọ kẹta, oṣu kẹta, ọdun yii, ṣadeede ni iyawo rẹ gba ipe lati ori foonu ọkọ rẹ, bo ṣe gbe ipe naa, awọn to ba a sọrọ sọ pe ajinigbe lawọn, ọkọ rẹ si wa lahaamọ, miliọnu mejila naira lo gbọdọ san to ba fẹẹ ri i laaye. Ọkasanmi ni bi iroyin iṣẹlẹ naa ṣe de ọdọ awọn ni Ọga ọlọpaa nipinlẹ Kwara, Muhammed Bagega, ti pe fun iwadii to peye, to si paṣẹ pe ki wọn mu awọn ọdaran to ṣiṣẹ naa, ki wọn si didoola ẹmi ẹni to wa lahaamọ wọn. O ni lasiko iwadii awọn lọwọ tẹ Kazeem Beiwa Mohammed to jẹ olori awọn ajinigbe naa niluu Patigi. Nigba tawọn ọlọpaa tẹsiwaju ninu iwadii wọn, ọwọ pada tẹ awọn ẹgbẹ rẹ. Wọn ni lasiko tọwọ tẹ wọn, ninu wọn jẹwọ pe loootọ awọn lawọn pa Ojo, tawọn si ri oku rẹ sinu koto kan ninu igbo.


O ni lasiko iwadii awọn lọwọ tẹ Kazeem Beiwa Mohammed to jẹ olori awọn ajinigbe naa niluu Patigi. Nigba tawọn ọlọpaa tẹsiwaju ninu iwadii wọn, ọwọ pada tẹ awọn ẹgbẹ rẹ. Wọn ni lasiko tọwọ tẹ wọn, ninu wọn jẹwọ pe loootọ awọn lawọn pa Ojo, tawọn si ri oku rẹ sinu koto kan ninu igbo. O ni nigba tawọn afurasi naa mu awọn ọlọpaa debi ti wọn ri oku rẹ mọ, awọn ri i pe wọn ti ge ori ati apa rẹ. Kazeem gan-an lo loun fẹẹ fi ṣoogun owo. Atẹjade naa ṣalaye siwaju pe awọn afurasi naa jẹwọ pe awọn mọ-ọn-mọ tan Oloogbe naa lọ si ẹyin odi ilu Patigi ni, nibi tawọn sọ fun un pe awọn so maaluu to fẹẹ ra mọ, bawọn ṣe debẹ lawọn yinbọn pa a. Ileeṣẹ ọlọpaa ni awọn ti gbe oku ọkunrin naa lọ si mọṣuari ilewosan ẹkọṣẹ Fasiti Ilọrin, UITH.


O ni nigba tawọn afurasi naa mu awọn ọlọpaa debi ti wọn ri oku rẹ mọ, awọn ri i pe wọn ti ge ori ati apa rẹ. Kazeem gan-an lo loun fẹẹ fi ṣoogun owo. Atẹjade naa ṣalaye siwaju pe awọn afurasi naa jẹwọ pe awọn mọ-ọn-mọ tan Oloogbe naa lọ si ẹyin odi ilu Patigi ni, nibi tawọn sọ fun un pe awọn so maaluu to fẹẹ ra mọ, bawọn ṣe debẹ lawọn yinbọn pa a. Ileeṣẹ ọlọpaa ni awọn ti gbe oku ọkunrin naa lọ si mọṣuari ilewosan ẹkọṣẹ Fasiti Ilọrin, UITH. Ọga ọlọpaa, Mohammed Bagega, gba araalu nimọran lati maa mọ iru awọn ti wọn yoo ma ba dowo pọ, ki wọn si maa gbe pẹlu ifura, nitori pe awọn eeyan ibi pọ lawujọ. O ni ileeṣẹ ọlọpaa yoo wọ awọn afurasi naa lọ sile-ẹjọ ni kete ti wọn ba wọle iṣẹ pada.


Ọga ọlọpaa, Mohammed Bagega, gba araalu nimọran lati maa mọ iru awọn ti wọn yoo ma ba dowo pọ, ki wọn si maa gbe pẹlu ifura, nitori pe awọn eeyan ibi pọ lawujọ. O ni ileeṣẹ ọlọpaa yoo wọ awọn afurasi naa lọ sile-ẹjọ ni kete ti wọn ba wọle iṣẹ pada.


Wọn yinbọn pa Fulani darandaran ni Ifira Akoko

Oluṣẹyẹ Iyiade, Akurẹ Awọn ọlọpaa ipinlẹ Ondo ti fi pampẹ ofin gbe ọkunrin kan, Ṣeyi Sanṣere, lori bi wọn ṣe lo yinbọn pa Fulani darandaran kan, Muhammed Maikudi, sinu igbo to ti n daran. Darandaran ọhun la gbọ pe wọn deedee ba oku rẹ ninu igbo ọba to wa niluu Ifira Akoko, nijọba ibilẹ Guusu, Ila-Oorun Akoko, lọjọ Iṣẹgun, Tusidee, ọsẹ ta a wa yii. Ohun ta a gbọ ni pe awọn ọlọpaa ati ẹṣọ Amọtẹkun ti wọn tete da sọrọ naa lo fopin si rogbodiyan tí iba su yọ latari iṣẹlẹ ọhun. Olori awọn Hausa/Fulani lagbegbe Ifira Akoko, Ọgbẹni Bala Umar, to ba awọn oniroyin sọrọ ni awọn agbofinro fidi rẹ mulẹ ninu iwadii wọn pe ṣe ni afurasi ọhun tọpasẹ oloogbe ẹni ọdun mẹrinlelogun ọhun lọ sinu igbo to ti n daran, to si yinbọn pa a. O ni ibi to fara pamọ si lẹyin to ṣiṣẹ ọwọ rẹ tan lawọn ẹsọ alaabo ti wọ ọ jade, ti wọn si mu un lọ si teṣan ọlọpaa to wa ni Ifira. Bala ni oun ti pẹtu sọkan awọn Fulani agbegbe naa ki wọn ma ṣe dabaa ati gbeja ara wọn. Alakooso ẹsọ Amọtẹkun nipinlẹ Ondo, Oloye Adetunji Adelẹyẹ, ni ọrọ iku Muhammed ko lọwọ ija to saaba maa n waye laarin awọn agbẹ ati darandaran agbegbe naa ninu.


Olori awọn Hausa/Fulani lagbegbe Ifira Akoko, Ọgbẹni Bala Umar, to ba awọn oniroyin sọrọ ni awọn agbofinro fidi rẹ mulẹ ninu iwadii wọn pe ṣe ni afurasi ọhun tọpasẹ oloogbe ẹni ọdun mẹrinlelogun ọhun lọ sinu igbo to ti n daran, to si yinbọn pa a. O ni ibi to fara pamọ si lẹyin to ṣiṣẹ ọwọ rẹ tan lawọn ẹsọ alaabo ti wọ ọ jade, ti wọn si mu un lọ si teṣan ọlọpaa to wa ni Ifira. Bala ni oun ti pẹtu sọkan awọn Fulani agbegbe naa ki wọn ma ṣe dabaa ati gbeja ara wọn. Alakooso ẹsọ Amọtẹkun nipinlẹ Ondo, Oloye Adetunji Adelẹyẹ, ni ọrọ iku Muhammed ko lọwọ ija to saaba maa n waye laarin awọn agbẹ ati darandaran agbegbe naa ninu. O ni ọkunrin ọlọdẹ naa nikan lo le sọ ni pato idi to fi huwa to hu naa. A gbọ pe wọn ti fi afurasi naa sọwọ si olu ileeṣẹ ọlọpaa to wa l’Akurẹ, nibi ti iwadii ti n tẹsiwaju lori ẹsun ti wọn fi kan an.


O ni ọkunrin ọlọdẹ naa nikan lo le sọ ni pato idi to fi huwa to hu naa. A gbọ pe wọn ti fi afurasi naa sọwọ si olu ileeṣẹ ọlọpaa to wa l’Akurẹ, nibi ti iwadii ti n tẹsiwaju lori ẹsun ti wọn fi kan an.


Awọn agbebọn tun ji awọn oyinbo mẹta gbe l’Akoko

Oluṣẹyẹ Iyiade, Akurẹ Awọn oyinbo mẹta to n mojuto atunṣe ọna Ikaram si Akunnu Akoko, nijọba ibilẹ Ariwa Ila-Oorun Akoko, lawọn agbebọn kan ti ji gbe sa lọ lọjọ Iṣẹgun, Tusidee, ọsẹ ta a wa yii. ALAROYE gbọ pe iṣẹlẹ yii waye lẹyin tawọn oyinbo agbaṣẹṣe ọhun ti ṣiwọ iṣẹ ọjọ naa ni nnkan bii aago mẹfa aabọ irọlẹ. Awọn ọlọdẹ ibilẹ, fijilante atawọn ọlọpaa agbegbe Akoko la gbọ pe wọn ti wa ninu igbo to wa lagbegbe naa lati ṣawari awọn ti wọn ji gbe ọhun lọnakọna. Ko ti i ju bii ọjọ mẹta sẹyin ti wọn ji awọn ero inu ambulansi kan gbe laarin Ajọwa Akoko si Iyere, nipinlẹ Kogi, ti wọn ko si ti i mọ ibi tawọn eeyan ọhun wọlẹ si titi di ba a ṣe n sọrọ yii. Akala ti Ikaram, Ọba Andrew Mọmọdu, ti rọ ijọba lati ko ọpọlọpọ ẹsọ alaabo wa si agbegbe naa kọwọ le tete tẹ awọn onisẹẹbi ọhun ki wọn too ṣe awọn to wa ni igbekun wọn leṣe. Adele ọga agba ọlọpaa to n mojuto ẹkun Ikarẹ Akoko, Ọgbẹni Timibra Toikima, rọ awọn araalu lati fọwọsowọpọ pẹlu awọn ẹsọ alaabo, ki wọn si tete waa fẹjọ ẹnikẹni ti wọn ba fura si sun ni teṣan.


Awọn agbebọn pa ẹṣọ Amọtẹkun sinu oko ni Fiditi

A-gbọ-sọgba-nu ni iku ẹṣọ Amọtekun kan, Suleiman Quadri, ẹni ọdun mẹẹẹdọgbọn tawọn agbebọn pa niluu Fiditi, nipinlẹ Ọyọ, ni ọjọ Iṣẹgun, Tusidee, ọsẹ yii. ALAROYE gbọ pe awọn agbebọn kan ti wọn to bii mọkanla ti wọn dihamọra ni wọn jinbọn pa ẹṣọ Amọtẹkun yii lasiko ti o n tẹle awọn oṣiṣẹ oko nla kan lọ si oko wọn to wa ni Fiditi lọjọ Iṣẹgun ọsẹ yii. Awọn meji la gbọ pe wọn n ṣọ awọn oṣiṣẹ yii lọ sinu oko wọn, Amoo Yisau ati Quadri ti wọn pa yii. A gbọ pe bi wọn ṣe ri awọn ẹṣọ Amọtẹkun yii ni wọn dana ibọn bo wọn, ti wọn si n yinbọn naa lakọlakọ lu wọn. Ibọn naa lo ṣeku pa Quadri loju-ẹsẹ, nigba ti Yisau fara pa ni tiẹ. Ọsibitu Jẹnẹra to wa niluu Ọyọ ni wọn sare gbe ọkunrin naa lọ fun itọju.


A gbọ pe bi wọn ṣe ri awọn ẹṣọ Amọtẹkun yii ni wọn dana ibọn bo wọn, ti wọn si n yinbọn naa lakọlakọ lu wọn. Ibọn naa lo ṣeku pa Quadri loju-ẹsẹ, nigba ti Yisau fara pa ni tiẹ. Ọsibitu Jẹnẹra to wa niluu Ọyọ ni wọn sare gbe ọkunrin naa lọ fun itọju. Ọga ẹṣọ Amọtẹkun, Ajagun-fẹyinti Ọlayinka Ọlayanju, fidi iṣẹlẹ naa mulẹ, bẹẹ ni wọn ti simku ọkunrin naa nilana Musulumi.


Ọga ẹṣọ Amọtẹkun, Ajagun-fẹyinti Ọlayinka Ọlayanju, fidi iṣẹlẹ naa mulẹ, bẹẹ ni wọn ti simku ọkunrin naa nilana Musulumi.


Muhammadu to fipa ba ọmọ ọdun mẹwaa lo pọ n’Ilọrin ni iṣẹ eṣu ni

Stephen Ajagbe, Ilorin Afurasi kan, Muhammadu Mailemu, to n gbe laduugbo Banni, lagbegbe Sango, niluu Ilọrin, ẹni tọwọ tẹ lasiko to ki ọmọ ọdun mẹwaaa kan mọlẹ ninu oko, to si fipá ba a lo pọ ni oun ko mọ ọn mọ ṣe e, eṣu lo ti oun lati ṣe ohun toun ṣe. Ọkunrin naa ti wa ni ahaamọ olu ileeṣẹ aabo ẹni laabo ilu, NSCDC, ẹka tipinlẹ Kwara bayii, nibi to ti n kabaamọ ohun to ṣe. Alukoro ajọ NSCDC nipinlẹ Kwara, SC. Babawale Zaid Afọlabi, ṣalaye pe baba ọmọ naa, Usman Mojana, to n gbe ni Gaa Mojana, ni Banni, lo fi iṣẹlẹ naa to olu ileeṣẹ awọn leti lọjọ kọkandinlogun, oṣu kẹrin, ọdun yii. Gẹgẹ bi alaye ti ọmọ naa ṣe fawọn agbofinro, o ni asiko toun wa ninu oko pẹlu aburo oun kan tiyẹn jẹ ọmọ ọdun mẹfa, toun si wa lori igi, nibi toun ti n ka iru, ni afurasi naa ṣadeede de, to si paṣẹ foun lati bọ silẹ. O ni boun ṣe bọ silẹ lo ra oun mu, oju ẹsẹ ni aburo oun ti fere ge e. Ṣe lo ni Muhammadu bọ aṣọ ati awọtẹlẹ oun, to si fipa ba oun sun.


Babawale Zaid Afọlabi, ṣalaye pe baba ọmọ naa, Usman Mojana, to n gbe ni Gaa Mojana, ni Banni, lo fi iṣẹlẹ naa to olu ileeṣẹ awọn leti lọjọ kọkandinlogun, oṣu kẹrin, ọdun yii. Gẹgẹ bi alaye ti ọmọ naa ṣe fawọn agbofinro, o ni asiko toun wa ninu oko pẹlu aburo oun kan tiyẹn jẹ ọmọ ọdun mẹfa, toun si wa lori igi, nibi toun ti n ka iru, ni afurasi naa ṣadeede de, to si paṣẹ foun lati bọ silẹ. O ni boun ṣe bọ silẹ lo ra oun mu, oju ẹsẹ ni aburo oun ti fere ge e. Ṣe lo ni Muhammadu bọ aṣọ ati awọtẹlẹ oun, to si fipa ba oun sun. Ọmọ naa ṣalaye siwaju pe Sheu Garba to gbọ igbe oun lo waa gba oun silẹ lọwọ afurasi naa. Onitọhun lo kegbajare sawọn eeyan, ti wọn si mu ọkunrin naa, wọn wọ ọ de tesan ileeṣẹ NSCDC. Afọlabi sọ pe ileeṣẹ awọn gbe ọmọ naa lọ silewosan ijọba to wa ni Banni fun ayẹwo, nibi tawọn dokita ti fidi rẹ mulẹ pe loootọ wọn ti ja ibale ọmọ naa ni tipa.


Ọmọ naa ṣalaye siwaju pe Sheu Garba to gbọ igbe oun lo waa gba oun silẹ lọwọ afurasi naa. Onitọhun lo kegbajare sawọn eeyan, ti wọn si mu ọkunrin naa, wọn wọ ọ de tesan ileeṣẹ NSCDC. Afọlabi sọ pe ileeṣẹ awọn gbe ọmọ naa lọ silewosan ijọba to wa ni Banni fun ayẹwo, nibi tawọn dokita ti fidi rẹ mulẹ pe loootọ wọn ti ja ibale ọmọ naa ni tipa. Ọgbẹni Ṣheu Garba to doola ọmọ naa fidi ẹ mulẹ pe loootọ loun ba afurasi naa lori ọmọ yii lasiko toun debẹ. Alukoro NSCDC ni awọn obi ọmọ naa lawọn ko ṣe ẹjọ, ṣugbọn ohun tawọn n fẹ ni pe ki afurasi naa tọju ọmọ awọn, ko si san gbogbo owo itọju rẹ nilewosan. Afọlabi ni lẹyin ti wọn tọju ọmọ naa tan, awọn mọlẹbi afurasi san gbogbo owo itọju rẹ.


Ọgbẹni Ṣheu Garba to doola ọmọ naa fidi ẹ mulẹ pe loootọ loun ba afurasi naa lori ọmọ yii lasiko toun debẹ. Alukoro NSCDC ni awọn obi ọmọ naa lawọn ko ṣe ẹjọ, ṣugbọn ohun tawọn n fẹ ni pe ki afurasi naa tọju ọmọ awọn, ko si san gbogbo owo itọju rẹ nilewosan. Afọlabi ni lẹyin ti wọn tọju ọmọ naa tan, awọn mọlẹbi afurasi san gbogbo owo itọju rẹ. Ṣugbọn awọn obi ọmọbinrin naa kọ lati yọju si agọ NSCDC nitori ibẹru pe o ṣee ṣe ki wọn fipa gbe ẹjọ naa lọ si kootu. O ni afurasi naa ṣi wa lahaamọ awọn, ṣugbọn awọn maa ranṣẹ pe obi ọmọ yii lati waa tọwọ bọwe pe wọn ko ṣe ẹjọ tabi kawọn gbe ẹjọ naa lọ sile-ẹjọ.


Ṣugbọn awọn obi ọmọbinrin naa kọ lati yọju si agọ NSCDC nitori ibẹru pe o ṣee ṣe ki wọn fipa gbe ẹjọ naa lọ si kootu. O ni afurasi naa ṣi wa lahaamọ awọn, ṣugbọn awọn maa ranṣẹ pe obi ọmọ yii lati waa tọwọ bọwe pe wọn ko ṣe ẹjọ tabi kawọn gbe ẹjọ naa lọ sile-ẹjọ.


Ogungbangbe di Ọwaloko Iloko-Ijeṣa tuntun

Florence Babaṣọla Gomina ipinlẹ Ọṣun, Alhaji Gboyega Oyetọla, ti kede Ọmọọba Akeem Oluṣayọ Ogungbangbe gẹgẹ bii Ọwaloko ti Iloko-Ijeṣa, nijọba ibilẹ Oriade lọjọ Iṣẹgun, Tusidee, ọsẹ yii. Igbesẹ yii waye lẹyin awuyewuye to ti fi odidi ọdun mẹsan-an waye lori ẹni ti yoo bọ sori itẹ naa lẹyin ti Ọwaloko ana, Ọba Ọladele Ọlashore, waja. Lẹyin ti Ọba Ọlashore waja loṣu kẹfa, ọdun 2012, awọn afọbajẹ mọkanla ninu awọn mẹtala ni wọn fọwọ si iyansipo Ọmọọba Ogungbangbe, ṣugbọn ijọba Ọgbẹni Rauf Arẹgbẹṣọla ko kede orukọ ọkunrin naa latari oniruuru wahala to ṣu yọ nigba naa. Amọ lẹyin ipade igbimọ alaṣẹ ipinlẹ Ọṣun to waye lọjọ Iṣẹgun, Kọmiṣanna feto iroyin, Funkẹ Ẹgbẹmọde, kede orukọ Ọmọọba Ogungbangbe, o ni iyansipo naa yoo si bẹrẹ lọjọ kọkandinlogun, oṣu kẹrin ti a wa yii. Gẹgẹ bi Ẹgbẹmọde ṣe sọ, igbesẹ naa jẹ ọkan lara awọn igbesẹ Gomina Oyetọla lati ri i pe alaafia ati ifọkanbalẹ wa kaakiri ipinlẹ Ọṣun, paapaa, lawọn agbegbe ti awuyewuye ti n waye lori ọrọ ọba.


Ipinlẹ Kwara ni wọn ti ri ọba Ekiti ti wọn ji gbe gba pada

Oluyinka Soyemi, Ado-Ekiti Ọbadu tilu ilẹmẹṣọ-Ekiti, Ọba David Oyewumi, ti gba ominira lọwọ awọn ajinigbe to gbe e l’Ọjọbọ, Tọsidee to kọja, ninu aafin ẹ. ALAROYE royin pe nnkan bii aago mẹjọ alẹ ọjọ naa lawọn agbebọn ọhun fo fẹnsi aafin wọle, ti wọn si kọkọ fiya jẹ gbogbo awọn ti wọn ba nibẹ ki wọn too gbe kabiyesi lọ. Lẹyin eyi la gbọ pe wọn beere fun miliọnu lọna ogun naira ki wọn too le fi ori-ade ọhun silẹ, ko too waa di pe o pada gba ominira bayii. Adari ikọ Amọtẹkun l’Ekiti, Ọgagun-fẹyinti Joe Kọmọlafẹ, ṣalaye pe ilu kan to n jẹ Obbo Ayegunlẹ, nijọba ibilẹ Ekiti, nipinlẹ Kwara, ni ikọ naa ti gba kabiyesi lọwọ awọn to ji i gbe pẹlu iranlọwọ awọn fijilante ipinlẹ naa. Kọmọlafẹ ni, ‘Nigba ta a de inu igbo, a tọpasẹ ibi ti wọn gbe kabiyesi, awa atawọn fijilante Kwara, bẹẹ la lanfaani lati gba kabiyesi silẹ ninu igbo Obbo-Ile. ‘Ko sẹni to sanwo itusilẹ kankan. A ti mu wọn wale, wọn si n gba itọju lọwọ.’ Ninu alaye tiẹ, ASP Sunday Abutu to jẹ Alukoro ọlọpaa Ekiti sọ pe kabiyesi naa ti pada sọdọ awọn mọlẹbi ẹ lẹyin igbiyanju awọn ọlọpaa atawọn ẹṣọ alaabo mi-in, o si n gba itọju lọwọ latari ohun toju ẹ ri.


Awọn agbanipa yinbọn pa Abdulfatai to n dupo Magaji niluu Ballah, ni Kwara

Stephen Ajagbe, Ilorin Alukoro ileeṣẹ ọlọpaa nipinlẹ Kwara, Ajayi Ọkasanmi, ti fidi ẹ mulẹ pe loootọ ni awọn kan ti wọn ko ti i mọ pa Abdulfatai Mọgaji, ẹni to n dupo Magaji Zeni. O ni Ọga ọlọpaa, Muhammed Bagega, ti paṣẹ pe ki iwadii to peye lori iku ọkunrin naa waye, ati pe ọwọ gbọdọ tẹ awọn to ṣeku pa a. Awọn agbebọn kan ti wọn fura si pe wọn jẹ agbanipa ni wọn yinbọn pa ọkunrin yii lọjọ Aiku, Sannde, ọsẹ yii, niwaju ṣọọbu rẹ ni Ballah, lagbegbe Ẹyẹnkọrin, nipinlẹ Kwara. Awọn tiṣẹlẹ naa ṣoju wọn ṣalaye pe iwaju ṣọọbu rẹ ni Abdulfatai jokoo si lọjọ iṣẹlẹ naa, nibi tawọn gende mẹrin kan ti de lori ọkada, bi wọn si ṣe bọ silẹ, ọdọ rẹ ni wọn lọ taara, ti wọn si gbebọn fun un. Ọkunrin ọhun lawọn eeyan mọ daadaa gẹgẹ bii ẹni to n ta ilẹ lagbegbe naa. Wọn ni nigba tawọn yẹn de ibi toun pẹlu ẹnikan jokoo si, wọn ko tiẹ beere ọrọ kankan lọwọ rẹ, oju ẹsẹ ni wọn yinbọn fun un, ti wọn si poora kiakia. Ọkunrin naa ko lo iṣẹju kan to fi dagbere faye.


Ọkunrin ọhun lawọn eeyan mọ daadaa gẹgẹ bii ẹni to n ta ilẹ lagbegbe naa. Wọn ni nigba tawọn yẹn de ibi toun pẹlu ẹnikan jokoo si, wọn ko tiẹ beere ọrọ kankan lọwọ rẹ, oju ẹsẹ ni wọn yinbọn fun un, ti wọn si poora kiakia. Ọkunrin naa ko lo iṣẹju kan to fi dagbere faye. ALAROYE gbọ pe wọn ti sinku oloogbe naa nilana Musulumi nile mọlẹbi rẹ to wa lagbegbe Alanamu. Ṣaaju asiko ti wọn pa a, Abdulfatai ti gba kootu lọ lati pẹjọ ta ko ẹni to wa nipo Magaji Zeni, Alhaji Sulaiman, ẹni toun pẹlu ẹ jọ dupo naa bii ọdun diẹ sẹyin. Ile-ẹjọ giga tilu Ilọrin to gbọ ẹjọ naa ti da a lare ninu idajọ rẹ, ṣugbọn eyi ko dun mọ Alhaji Sulaiman ninu, idi toun naa fi gba ile-ẹjọ ko-tẹmi-lọrun lọ niyẹn, ibi ni ile-ẹjọ ti kede pe oun ni ipo naa tọ si.


ALAROYE gbọ pe wọn ti sinku oloogbe naa nilana Musulumi nile mọlẹbi rẹ to wa lagbegbe Alanamu. Ṣaaju asiko ti wọn pa a, Abdulfatai ti gba kootu lọ lati pẹjọ ta ko ẹni to wa nipo Magaji Zeni, Alhaji Sulaiman, ẹni toun pẹlu ẹ jọ dupo naa bii ọdun diẹ sẹyin. Ile-ẹjọ giga tilu Ilọrin to gbọ ẹjọ naa ti da a lare ninu idajọ rẹ, ṣugbọn eyi ko dun mọ Alhaji Sulaiman ninu, idi toun naa fi gba ile-ẹjọ ko-tẹmi-lọrun lọ niyẹn, ibi ni ile-ẹjọ ti kede pe oun ni ipo naa tọ si. Abdulfatai ko waa duro sibẹ, oun naa gbe ẹjọ lọ si ile-ẹjọ to ga ju lọ, ibẹ lẹjọ ọhun ṣi wa titi digba ti wọn fi gbẹmi rẹ. Ko sẹni to le sọ ibi ti iku ọkunrin naa ti wa, ṣugbọn iwadii awọn ọlọpaa ti n lọ lọwọ lori iku to pa a ati awọn to wa nidii rẹ.


Abdulfatai ko waa duro sibẹ, oun naa gbe ẹjọ lọ si ile-ẹjọ to ga ju lọ, ibẹ lẹjọ ọhun ṣi wa titi digba ti wọn fi gbẹmi rẹ. Ko sẹni to le sọ ibi ti iku ọkunrin naa ti wa, ṣugbọn iwadii awọn ọlọpaa ti n lọ lọwọ lori iku to pa a ati awọn to wa nidii rẹ.


Awọn ọmọlẹyin Arẹgbẹṣọla ati Oyetọla ni wọn n da wahala silẹ laarin wọn-Akere

Florence Babaṣọla, Oṣogbo Kọmiṣanna feto iroyin nipinlẹ Ọṣun lasiko iṣejọba Ọgbẹni Rauf Arẹgbẹṣọla, Ọnarebu Sunday Akere, ti sọ pe awọn arijẹ nidii mọdaru ni wọn n lulu ọtẹ laarin Gomina Oyetọla ati Arẹgbẹṣọla. Lasiko ti Akere n ba awọn oniroyin sọrọ niluu Oṣogbo lọjọ Iṣẹgun, Tusidee, ọsẹ yii, lo ṣalaye pe ko si ija tabi ọtẹ kankan laarin awọn oloṣelu mejeeji, bẹẹ ni wọn si bọwọ fun ara wọn. O ni awọn ọmọlẹyin ti wọn n wa ojurere lọdọ Arẹgbẹṣọla ati Oyetọla ni wọn n sọ ahesọ kaakiri pe aarin awọn mejeeji ko gun. Gẹgẹ bi Akere ṣe sọ, “Ọmọ ẹgbẹ oṣelu kan naa lawọn mejeeji, ẹkọ oṣelu kan naa ni wọn ni, Arẹgbẹṣọla lo pilẹ iṣejọba ti a n jẹgbadun rẹ lọwọlọwọ nipinlẹ Ọṣun, ko si le gba ko wo lulẹ. “Ọmọ Imaamu ni Gomina Oyetọla, oniwa irẹlẹ si ni, ko le gba ki ede aiyede waye laarin ẹni to yan an gẹgẹ bii olori awọn oṣiṣẹ lọọfiisi gomina, wọn mọ bi wọn ṣe n yanju aawọ to ba fẹẹ waye nigbakuugba.” Ni ti eto aabo to mẹhẹ nipinlẹ Ọṣun lọwọlọwọ, eleyii ti awọn kan si n sọ pe wahala aarin Oyetọla ati Arẹgbẹṣọla lo fa a, Akere ni irọ to jinna soootọ ni. O ni ko si ipinlẹ kankan lorileede Naijiria ti ko foju winna wahala eto aabo, bẹẹ ni awọn ti wọn n da wahala naa silẹ ko ni nnkan kan an ṣe pẹlu oṣelu tabi oloṣelu rara.


Gẹgẹ bi Akere ṣe sọ, “Ọmọ ẹgbẹ oṣelu kan naa lawọn mejeeji, ẹkọ oṣelu kan naa ni wọn ni, Arẹgbẹṣọla lo pilẹ iṣejọba ti a n jẹgbadun rẹ lọwọlọwọ nipinlẹ Ọṣun, ko si le gba ko wo lulẹ. “Ọmọ Imaamu ni Gomina Oyetọla, oniwa irẹlẹ si ni, ko le gba ki ede aiyede waye laarin ẹni to yan an gẹgẹ bii olori awọn oṣiṣẹ lọọfiisi gomina, wọn mọ bi wọn ṣe n yanju aawọ to ba fẹẹ waye nigbakuugba.” Ni ti eto aabo to mẹhẹ nipinlẹ Ọṣun lọwọlọwọ, eleyii ti awọn kan si n sọ pe wahala aarin Oyetọla ati Arẹgbẹṣọla lo fa a, Akere ni irọ to jinna soootọ ni. O ni ko si ipinlẹ kankan lorileede Naijiria ti ko foju winna wahala eto aabo, bẹẹ ni awọn ti wọn n da wahala naa silẹ ko ni nnkan kan an ṣe pẹlu oṣelu tabi oloṣelu rara. Lori bi awọn kan ṣe n pe fun idasilẹ orileede Oodua, Akinrogun ti ilu Igbajọ yii sọ pe ijọba apapọ ni lati tete wa nnkan ṣe sọrọ naa ko to di pe adabọrun yoo di ẹwu. O ni wahala to n ṣẹlẹ kaakiri orileede yii ti pọ ju, o si le mu ki awọn araalu binu, ṣe lo si yẹ kijọba apapọ atawọn ọmọ ile-igbimọ aṣofin agba pe awọn ti wọn n pe fun idasilẹ orileede Oodua yii, ki wọn jọ ni apero, ki wọn si fi ori ikoko sọọdunrun-un. Akere fi kun ọrọ rẹ pe ki Aarẹ Muhammadu Buhari ri ara rẹ bii Aarẹ gbogbo Naijiria, ki i ṣe Aarẹ awọn ẹya kan, ko maa ṣe deede laarin gbogbo ẹya to wa lorileede yii, ko si wa nnkan ṣe si ọrọ-aje to ti dẹnukọlẹ.


Lori bi awọn kan ṣe n pe fun idasilẹ orileede Oodua, Akinrogun ti ilu Igbajọ yii sọ pe ijọba apapọ ni lati tete wa nnkan ṣe sọrọ naa ko to di pe adabọrun yoo di ẹwu. O ni wahala to n ṣẹlẹ kaakiri orileede yii ti pọ ju, o si le mu ki awọn araalu binu, ṣe lo si yẹ kijọba apapọ atawọn ọmọ ile-igbimọ aṣofin agba pe awọn ti wọn n pe fun idasilẹ orileede Oodua yii, ki wọn jọ ni apero, ki wọn si fi ori ikoko sọọdunrun-un. Akere fi kun ọrọ rẹ pe ki Aarẹ Muhammadu Buhari ri ara rẹ bii Aarẹ gbogbo Naijiria, ki i ṣe Aarẹ awọn ẹya kan, ko maa ṣe deede laarin gbogbo ẹya to wa lorileede yii, ko si wa nnkan ṣe si ọrọ-aje to ti dẹnukọlẹ.


Akẹkọọ Fasiti Ifẹ meji gbe majele jẹ, ọkan ti ku ninu wọn

Florence Babaṣọla, Oṣogbo Awọn alaṣẹ Fasiti Ifẹ ti fidi rẹ mulẹ pe ọkan lara awọn akẹkọọ wọn, Adedeji Emmanuel, ti jade laye latari majele (Snipper) to gbe jẹ laaarọ ọjọ Iṣẹgun, Tusidee, ọsẹ yii. Alukoro ileewe naa, Abiọdun Ọlarewaju, ṣalaye pe ipele keji ni ẹka Iṣakoso ati Iṣiro owo (Management and Accounting Department) ni Emmanuel wa, ko si si ẹni to le sọ ni pato idi to fi gbe igbesẹ to gbe naa. O fi kun ọrọ rẹ pe awọn alaṣẹ ti gbe igbimọ kan kalẹ lati ṣewadii ohun to ṣẹlẹ si Emmanuel gan-an to fi gbe oogun jẹ. Ọlarewaju waa ke si awọn akẹkọọ ti wọn ba n la ohun kan kọja tabi ti wọn ni iporuuru ọkan lati tete maa lọ si ẹka igbaniniyanju nileewe naa dipo ki wọn maa gbẹmi ara wọn. Iwadii Alaroye fihan pe lagbegbe Conference Center, ni Emmanuel ati ọrẹ rẹ kan ti gbe oogun naa jẹ, ṣugbọn o tete ṣiṣẹ lara Emmanuel, o si ti ku ki wọn too gbe e deleewosan. A gbọ pe ẹni keji rẹ n gbatọju lọwọ nileewosan, ti oju rẹ si ti n walẹ diẹdiẹ.


Olufọn ti Ifọn Orolu ti waja!

Florence Babaṣọla, Oṣogbo Bo tilẹ jẹ pe wọn ko ti i kede fun gbogbo ilu, ALAROYE fidi rẹ mulẹ pe Olufọn ti Ifọn, Ọba Almoroof Adekunle Magbagbeọla, ti waja. Laaarọ ọjọ Iṣẹgun, Tusidee, ọsẹ yii, la gbọ pe baba naa waja. Ọjọ kejidinlọgbọn, oṣu karun-un, ọdun 2007, ni baba naa gori itẹ awọn baba-nla rẹ. Ileeṣẹ ifọpo NNPC to wa ni Warri ni baba naa ti ṣiṣẹ ko too di ọba. Iwadii fi han pe wọn ti fi iku kabiyesi to Gomina Oyetọla leti, oniruuru eto ti bẹrẹ lati gba “ooṣa” ọwọ ori-ade naa ki wọn to kede fun gbogbo ilu.


Sadik ati Rasak fibọn gba ẹgbẹrun lọna ọgọfa naira lọwọ onirẹsi ni Sango

Adefunkẹ Adebiyi, Abẹokuta Sadik Hassan ati Kudus Rasak lẹ n wo yii, awọn mejeeji ti wa ni lọdọ awọn ọlọpaa. Wọn ni wọn yọ ibọn si ọkunrin oniṣowo irẹsi kan, Nonso Nwibo, laduugbo Ipamẹsan, ni Sango, wọn si gba ẹgbẹrun lọna ọgọfa naira (120,000) lọwọ rẹ, bẹẹ ni wọn tun mu foonu Tecno to n lo lọ. Ṣọọbu ti Nonso ti n ta irẹsi lapolapo lawọn ọmọkunrin meji yii ti lọọ yọ ibọn si i laipẹ yii, ti wọn si gba owo ati foonu lọwọ rẹ, niyẹn ba lọọ fẹjọ sun ni teṣan ọlọpaa Sango. CSP Godwin Idehai, DPO teṣan naa, atawọn ikọ ẹ tẹle e lọ si agbegbe naa, wọn si ri awọn afurasi mejeeji yii; ṣugbọn bawọn naa ṣe ri ọlọpaa ni wọn ti bẹrẹ si i sa lọ. Ọkan ninu wọn lọwọ ba, iyẹn Sadiq Hassan, wọn si ba ibọn ilewọ ibilẹ kan lọwọ rẹ. Lẹyin iwadii ti wọn ko yee ṣe, awọn ọlọpaa ri Kudus naa mu, ibi kan to n fara pamọ si l’Owode-Ijakọ ni wọn ti mu un lọjọ Sannde, ọjọ kọkandinlogun, oṣu kẹrin yii, wọn si ba ọta ibọn ti wọn ko ti i yin lọwọ rẹ.


CSP Godwin Idehai, DPO teṣan naa, atawọn ikọ ẹ tẹle e lọ si agbegbe naa, wọn si ri awọn afurasi mejeeji yii; ṣugbọn bawọn naa ṣe ri ọlọpaa ni wọn ti bẹrẹ si i sa lọ. Ọkan ninu wọn lọwọ ba, iyẹn Sadiq Hassan, wọn si ba ibọn ilewọ ibilẹ kan lọwọ rẹ. Lẹyin iwadii ti wọn ko yee ṣe, awọn ọlọpaa ri Kudus naa mu, ibi kan to n fara pamọ si l’Owode-Ijakọ ni wọn ti mu un lọjọ Sannde, ọjọ kọkandinlogun, oṣu kẹrin yii, wọn si ba ọta ibọn ti wọn ko ti i yin lọwọ rẹ. Awọn adigunjale mejeeji ti jẹwọ pe awọn lawọn gba owo lọwọ onirẹsi, tawọn si tun gba foonu rẹ pẹlu, gẹgẹ bi DSP Oyeyẹmi Abimbọla ṣe sọ ninu atẹjade to fi kede iṣẹlẹ yii.


Awọn adigunjale mejeeji ti jẹwọ pe awọn lawọn gba owo lọwọ onirẹsi, tawọn si tun gba foonu rẹ pẹlu, gẹgẹ bi DSP Oyeyẹmi Abimbọla ṣe sọ ninu atẹjade to fi kede iṣẹlẹ yii.


A maa yọ orukọ ẹgbẹ oṣelu ti ibo ablẹle wọn ba mu wahala dani danu ni- INEC

Faith Adebọla Ajọ eleto idibo ilẹ wa, Independent Electoral Commission (INEC), ti kede pe lati asiko yii lọ, ẹgbẹ oṣelu eyikeyii ti ko ba le ṣeto idibo abẹle rẹ nirọwọ-rọsẹ, to jẹ pẹlu ija ati jagidijagan ni wọn ṣe e, niṣe lawọn maa yọ orukọ iru ẹgbẹ bẹẹ danu. Atẹjade kan lati ọfiisi Agbẹnusọ ajọ INEC, Ọgbẹni Festus Okoye, ti wọn fi lede lọjọ Aje, Mọnde yii, sọ pe ajọ INEC ko le fọwọ lẹran, ki wọn maa wo awọn ẹgbẹ oṣelu bi wọn ṣe n ṣeto idibo abẹle lati yan awọn oloye ẹgbẹ wọn pẹlu wahala, jagidijagan, itahun-sira-ẹni, fa-a-ka-ja-a ati lilo awọn janduku. Okoye ni ọpọ idibo abẹle tawọn ẹgbẹ oṣelu kan lawọn n ṣe ni ki i lori, ti ki i nidii, wuruwuru ati jibiti ibo lo maa n waye nibẹ. O ni nigba mi-in, awọn arijagba ti wọn lawọn n ṣeto idibo abẹle tun maa n kọ lu awọn oṣiṣẹ ajọ INEC tawọn ba ran lọna ofin lati lọọ wo bi eto idibo ọhun ba ṣe lọ si. Ọkunrin yii ni ọpọ igba lo jẹ pe ọsibitu niru awọn ọbusafa (observer) bẹẹ maa n balẹ si latari akọlu ti wọn ba ṣe si wọn. O waa ni lati asiko yii lọ, yatọ si pe ẹgbẹ oṣelu to ba faaye gba wahala nibi eto idibo abẹle wọn debi ti wọn fi ba dukia INEC jẹ maa ra iru nnkan bẹẹ pada, awọn tun maa yọ orukọ ẹgbẹ naa danu ninu akọsilẹ awọn bii ẹni yọ jiga ni.


O ni nigba mi-in, awọn arijagba ti wọn lawọn n ṣeto idibo abẹle tun maa n kọ lu awọn oṣiṣẹ ajọ INEC tawọn ba ran lọna ofin lati lọọ wo bi eto idibo ọhun ba ṣe lọ si. Ọkunrin yii ni ọpọ igba lo jẹ pe ọsibitu niru awọn ọbusafa (observer) bẹẹ maa n balẹ si latari akọlu ti wọn ba ṣe si wọn. O waa ni lati asiko yii lọ, yatọ si pe ẹgbẹ oṣelu to ba faaye gba wahala nibi eto idibo abẹle wọn debi ti wọn fi ba dukia INEC jẹ maa ra iru nnkan bẹẹ pada, awọn tun maa yọ orukọ ẹgbẹ naa danu ninu akọsilẹ awọn bii ẹni yọ jiga ni. Tawọn ba si ri i pe ọrọ naa le pupọ, o ṣee ṣe kawọn ba iru ẹgbẹ oṣelu bẹẹ ṣẹjọ pẹlu. Agbẹnusọ yii ni ajọ INEC tun le pinnu lati ma ṣe fi oṣiṣẹ wọn kankan ṣọwọ sibi tiru eto idibo abẹle oniwahala bẹẹ ba ti fẹẹ waye, bẹẹ gẹgẹ bii ofin, eto idibo abẹle ti oṣiṣẹ ajọ INEC ko ba lọwọ si, ofuutufẹẹtẹ lasan niru eto ọhun, gẹgẹ bi ofin ti la a kalẹ.


Tawọn ba si ri i pe ọrọ naa le pupọ, o ṣee ṣe kawọn ba iru ẹgbẹ oṣelu bẹẹ ṣẹjọ pẹlu. Agbẹnusọ yii ni ajọ INEC tun le pinnu lati ma ṣe fi oṣiṣẹ wọn kankan ṣọwọ sibi tiru eto idibo abẹle oniwahala bẹẹ ba ti fẹẹ waye, bẹẹ gẹgẹ bii ofin, eto idibo abẹle ti oṣiṣẹ ajọ INEC ko ba lọwọ si, ofuutufẹẹtẹ lasan niru eto ọhun, gẹgẹ bi ofin ti la a kalẹ.


Awọn alaṣẹ Fasiti Ọyẹ Ekiti fun ọkan lara awọn adari ibẹ niwee gbele-ẹ

Oluyinka Soyemi, Ado-Ekiti Awọn alaṣẹ ileewe giga Federal University Oye-Ekiti (FUOYE), ti sọ pe ki adari ẹka to n mojuto ohun to jẹ mọ akọsilẹ ati igbani-ṣiṣẹ (Registrar) nileewe naa, Ọgbẹni Ọlatunbọsun Odusanya, lọọ jokoo sile digba tiwadii yoo pari lori iwa to hu. Ninu atẹjade kan ti Wọle Balogun, Oludamọran pataki lori eto iroyin fun ọga-agba ileewe naa fi sita, igbimọ alaṣẹ ti Ọmọwe Mohmmed Yahuza jẹ alaga fun lo gbe igbesẹ yii lati ṣewadii ẹsun gbigba awọn eeyan siṣẹ lọna aitọ, eyi ti wọn fi kan Odusanya. Balogun ni, ‘‘Iwe gbele-ẹ ti wọn fun Odusanya tẹ ẹ lọwọ lọjọ Iṣẹgun, Tusidee, ọsẹ yii, Ọjọgbọn Abayọmi Faṣina ti i ṣe ọga-agba fasiti yii lo si fọwọ si i. ‘‘Lẹta naa sọ pe latari iwadii to n lọ lọwọ lori ọrọ gbigba awọn eeyan siṣẹ, eyi to fa lẹta wi-tẹnu-ẹ kan ti Odusanya ti kọkọ gba, ṣugbọn ti alaye to ṣe ko fẹsẹ mulẹ, lo fa ipinnu tuntun yii.’’ Fasiti ọhun ni ki Odusanya maa lọ silẹ na, bẹẹ ni yoo maa gba aabọ owo-oṣu, o si gbọdọ yọnda gbogbo nnkan fasiti naa to wa lọwọ ẹ, titi de ori kaadi idanimọ. Ni bayii, FUOYE ti yan Ọgbẹni Mufutau Ibrahim gẹgẹ bii adele si ipo ti Odusanya wa tẹlẹ.


Akara ti wọn po oogun oloro mọ ni Rhoda ati ọrẹkunrin ẹ n ta fawọn ọmọleewe tọwọ fi tẹ wọn

Faith Adebọla Egboogi olóró kan ti wọn n pe ni Arizona, ti wọn lo maa n jẹ kori ẹni to ba jẹ ẹ gbona sodi, ni akẹkọọ-binrin tẹ ẹ n wo fọto ẹ yii, Rhoda Agboje, ati ọrẹkunrin ẹ, Ifeanyi Nwankwo, n po mọ akara didun ti wọn ta fawọn ọmọleewe, kọwọ awọn agbofinro too ba wọn niluu Abuja. Agbẹnusọ fun ajọ NDLEA, iyẹn ajọ to n gbogun ti lilo, mimu, gbigbe ati ṣiṣe okoowo egboogi oloro nilẹ wa, Ọgbẹni Fẹmi Babafẹmi, lo ṣalaye bẹẹ lọjọ Iṣẹgun, Tusidee yii, pe ọjọ Aje, Mọnde ọsẹ yii, lawọn ẹṣọ ajọ naa fi pampẹ ofin gbe Rhoda, ti wọn lo wa ni ipele kẹta ẹkọ rẹ ni Fasiti Abuja, lẹyin ti olobo ti ta wọn nipa akara oloro to n ta fawọn ọmọleewe keekeeke, wọn lo tun n ta a fawọn araalu pẹlu. Akẹkọọ kan ni wọn lafurasi ọdaran yii fun ni akara ọhun jẹ lọjọ mẹta ṣaaju asiko ti wọn mu un, bọmọ ọhun ṣe jẹ akara tan ni wọn lo bẹrẹ si i ṣe wanranwanran, to n sọrọ lodilodi, ko le sun, ara ẹ o si balẹ. Pẹlu ibẹru lawọn obi ọmọ naa fi mu un lọọ sọsibitu ijọba, lawọn dokita ba ṣe ayẹwo fun un, ayẹwo si fi han pe ọmọ ọhun ti jẹ ohun to lagbara ju ọpọlọ ẹ lọ ni, wọn ni egboogi oloro lo jẹ. Eyi lo mu ki wọn tẹ ọmọbinrin naa ninu lẹyin ọpọ wakati nigba tara ẹ balẹ, lọmọ ba jẹwọ fun wọn pe Aunti Rhoda lo fun oun lakara jẹ. Ọrọ di tọlọpaa, atọdọ ọlọpaa lọrọ gba de ọdọ awọn ẹṣọ NDLEA (Natiọnal Drug Law Enforcement Agency), ẹka ti Abuja, awọn ni wọn bẹrẹ si i finmu finlẹ, ti wọn fi ri Rhoda mu lagbegbe Ẹsiteeti NNPC Cooperative, nitosi Ẹsiteeti Gaduwa, niluu Abuja.


Pẹlu ibẹru lawọn obi ọmọ naa fi mu un lọọ sọsibitu ijọba, lawọn dokita ba ṣe ayẹwo fun un, ayẹwo si fi han pe ọmọ ọhun ti jẹ ohun to lagbara ju ọpọlọ ẹ lọ ni, wọn ni egboogi oloro lo jẹ. Eyi lo mu ki wọn tẹ ọmọbinrin naa ninu lẹyin ọpọ wakati nigba tara ẹ balẹ, lọmọ ba jẹwọ fun wọn pe Aunti Rhoda lo fun oun lakara jẹ. Ọrọ di tọlọpaa, atọdọ ọlọpaa lọrọ gba de ọdọ awọn ẹṣọ NDLEA (Natiọnal Drug Law Enforcement Agency), ẹka ti Abuja, awọn ni wọn bẹrẹ si i finmu finlẹ, ti wọn fi ri Rhoda mu lagbegbe Ẹsiteeti NNPC Cooperative, nitosi Ẹsiteeti Gaduwa, niluu Abuja. Nigba ti wọn beere bọrọ ṣe jẹ lo jẹwọ fun wọn pe oun ati ọrẹkunrin oun, Ifeanyi Nwankwo, lawọn jọ n taja buruku ọhun. O ni Ifeanyi atọrẹ ẹ mi-in tiyẹn ti sa lọ bayii ni wọn maa n ṣeto egboogi oloro tawọn maa n po mọ eroja akara ti wọn n ta ọhun. Kọmanda ajọ NDLEA, ẹka ti Abuja, sọ pe nigba tawọn ṣayẹwo kẹmika oloro ti wọn n lo naa, wọn ri i pe awọn eroja ọti ogogoro ati igbo lo wa ninu ẹ. Wọn lawọn afurasi mejeeji ọhun jẹwọ pe ẹgbẹrun kan aabọ naira (N1,500) lawọn n ta akara mẹta, wọn si ba akara to le ni igba (200) nile Ifeanyi, lẹyin tọwọ tẹ ẹ. Ṣa, wọn ni iwadii ṣi n tẹsiwaju, bẹẹ lawọn agbofinro ti n tọpasẹ awọn to ku nidii okoowo akara oloro yii, wọn ni gbogbo wọn ni wọn maa fimu kata ofin laipẹ.


Nigba ti wọn beere bọrọ ṣe jẹ lo jẹwọ fun wọn pe oun ati ọrẹkunrin oun, Ifeanyi Nwankwo, lawọn jọ n taja buruku ọhun. O ni Ifeanyi atọrẹ ẹ mi-in tiyẹn ti sa lọ bayii ni wọn maa n ṣeto egboogi oloro tawọn maa n po mọ eroja akara ti wọn n ta ọhun. Kọmanda ajọ NDLEA, ẹka ti Abuja, sọ pe nigba tawọn ṣayẹwo kẹmika oloro ti wọn n lo naa, wọn ri i pe awọn eroja ọti ogogoro ati igbo lo wa ninu ẹ. Wọn lawọn afurasi mejeeji ọhun jẹwọ pe ẹgbẹrun kan aabọ naira (N1,500) lawọn n ta akara mẹta, wọn si ba akara to le ni igba (200) nile Ifeanyi, lẹyin tọwọ tẹ ẹ. Ṣa, wọn ni iwadii ṣi n tẹsiwaju, bẹẹ lawọn agbofinro ti n tọpasẹ awọn to ku nidii okoowo akara oloro yii, wọn ni gbogbo wọn ni wọn maa fimu kata ofin laipẹ.


Nitori to yọ ọga agba ileewe naa nipo, ẹgbẹ oṣiṣẹ LAUTECH binu si Makinde

Ọlawale Ajao, Ibadan Ẹgbẹ awọn olukọ Fasiti nilẹ yii, iyẹn Academic Staff Union of Universities (ASUU), ẹka Fasiti LAUTECH, to wa niluu Ogbomọṣọ; ati ẹgbẹ awọn agba oṣiṣẹ ni fasiti naa, Senior Staff Association of Nigerian Universities (SSANU) ti bu ẹnu atẹ lu bi Gomina ipinlẹ Ọyọ, Ẹnjinnia Ṣeyi Makinde, ṣe yọ ọga agba fasiti ọhun, Ọjọgbọn Michael Olufisayọ Ologunde danu nipo. Ninu atẹjade ti awọn adari ẹgbẹ mejeeji ọhun fi ṣọwọ sawọn oniroyin lọjọ Aje, Mọnde, ọsẹ yii ni wọn ti fẹdun ọkan wọn ọhun han. Wọn ni niṣe ni gomina kan deede yọ ọjọgbọn naa nipo lai tẹle ilana to tọ lori igbesẹ ọhun. Bakan naa ni wọn lo fọ ẹgbẹ awọn akẹkọọ si meji, ko si jẹ ki ohun awọn ọmọọleewe naa ṣọkan mọ. Bo tilẹ jẹ pe Gomina Makinde ko sọ idi to ṣe fọwọ osi juwe ile fun Ọjọgbọn Ologunde, igbagbọ ọpọ awọn oṣiṣẹ fasiti imọ ẹrọ naa ni pe nitori pe ọjọgbọn naa gbiyanju lati kọyin awọn oṣiṣẹ-fasiti yii sijọba ipinlẹ Ọyọ ni gomina ṣe kanra yọ ọ nipo. Ni nnkan bii ọsẹ meloo kan sẹyin ni gomina yii fẹsun kan ọjọgbọn agba Fasiti LAUTECH ti wọn rọ loye yii pe oun lo wa nidii ija ti awọn oṣiṣẹ ileewe ọhun ja laipẹ yii, ati pe dandan ni ki ijọba ṣafikun owo-oṣu awọn.


Bakan naa ni wọn lo fọ ẹgbẹ awọn akẹkọọ si meji, ko si jẹ ki ohun awọn ọmọọleewe naa ṣọkan mọ. Bo tilẹ jẹ pe Gomina Makinde ko sọ idi to ṣe fọwọ osi juwe ile fun Ọjọgbọn Ologunde, igbagbọ ọpọ awọn oṣiṣẹ fasiti imọ ẹrọ naa ni pe nitori pe ọjọgbọn naa gbiyanju lati kọyin awọn oṣiṣẹ-fasiti yii sijọba ipinlẹ Ọyọ ni gomina ṣe kanra yọ ọ nipo. Ni nnkan bii ọsẹ meloo kan sẹyin ni gomina yii fẹsun kan ọjọgbọn agba Fasiti LAUTECH ti wọn rọ loye yii pe oun lo wa nidii ija ti awọn oṣiṣẹ ileewe ọhun ja laipẹ yii, ati pe dandan ni ki ijọba ṣafikun owo-oṣu awọn. Alaye to ṣe lọjọ naa lọhun-un ni pe nigba ti awọn oṣiṣẹ LAUTECH bẹrẹ ija fun ẹkunwo yii, oun gbe igbimọ oluwadii kan dide lati mọ idi ti wọn ṣe faake kọri pe awọn ko fara mọ iye ti ijọba n fun awọn gẹgẹ bii owo-oṣu mọ, ṣugbọn si iyalẹnu oun, awọn oluwadii ọhun ja bọ fun oun pe ọga agba Fasiti naa lo kọ awọn oṣiṣẹ wọnyi lati ja fun ẹkunwo, o ni ohun to ba fi le mu ki ijọba ipinlẹ Ọyọ san biliọnu mẹjọ naira fun ipinlẹ Ọṣun fun yiyọ ti wọn yọwọ ipinlẹ Ọṣun kuro ninu awọn to ni ileewe naa, o yẹ ki wọn le ṣafikun owo-oṣu awọn naa. Ju gbogbo ẹ lọ, ẹgbẹ ASUU ati SSANU ti sọ pe gomina ko lagbara lati yọ ọga agba fasiti nipo bẹẹ. Wọn ni ọna kan ṣoṣo ti gomina le gba ṣe bẹẹ ni ki igbimọ awọn alaṣẹ fasiti yii ti awọn oloyinbo n pe ni Governing Council ba sọ pe iru alakooso bẹẹ kọ ṣaye ire, ti wọn si dabaa pe ki gomina yọ ọ nipo.


Alaye to ṣe lọjọ naa lọhun-un ni pe nigba ti awọn oṣiṣẹ LAUTECH bẹrẹ ija fun ẹkunwo yii, oun gbe igbimọ oluwadii kan dide lati mọ idi ti wọn ṣe faake kọri pe awọn ko fara mọ iye ti ijọba n fun awọn gẹgẹ bii owo-oṣu mọ, ṣugbọn si iyalẹnu oun, awọn oluwadii ọhun ja bọ fun oun pe ọga agba Fasiti naa lo kọ awọn oṣiṣẹ wọnyi lati ja fun ẹkunwo, o ni ohun to ba fi le mu ki ijọba ipinlẹ Ọyọ san biliọnu mẹjọ naira fun ipinlẹ Ọṣun fun yiyọ ti wọn yọwọ ipinlẹ Ọṣun kuro ninu awọn to ni ileewe naa, o yẹ ki wọn le ṣafikun owo-oṣu awọn naa. Ju gbogbo ẹ lọ, ẹgbẹ ASUU ati SSANU ti sọ pe gomina ko lagbara lati yọ ọga agba fasiti nipo bẹẹ. Wọn ni ọna kan ṣoṣo ti gomina le gba ṣe bẹẹ ni ki igbimọ awọn alaṣẹ fasiti yii ti awọn oloyinbo n pe ni Governing Council ba sọ pe iru alakooso bẹẹ kọ ṣaye ire, ti wọn si dabaa pe ki gomina yọ ọ nipo.


Ijọba ti ko awọn akẹkọọ ileewe girama to n fa oogun oloro lọ sibudo awọn ọmọ alaigbọran

Faith Adebọla, Eko Ijọba ipinlẹ Eko lawọn ọmọleewe marun-un ti wọn wa ninu fọran fidio kan to n ja ranyin lori atẹ ayelujara, nibi tawọn majeṣin naa ti n fa egboogi oloro pẹlu aṣọ ileewe lọrun wọn, ibudo ti wọn ti n tun ọmọ alaigbọran kọ ti wọn n pe ni Rehabilitation Center, lawọn ọmọ naa yoo ṣi wa, wọn o ti i le lọ sọdọ awọn obi wọn lasiko yii. Oludamọran pataki lori eto ẹkọ si Gomina Babajide Sanwo-Olu tipinlẹ Eko, Ọgbẹni Tokunbọ Wahab, lo sọrọ yii fakọroyin wa lori aago lọjọ Iṣẹgun, nigba to n ṣalaye ibi tọrọ awọn ọmọ to huwa palapala ọhun de duro. Tokunbọ fidi ẹ mulẹ pe lẹyin tawọn alaṣẹ ileewe Orẹyo Senior Grammar School, to wa niluu Igbogbo, lagbege Ikorodu, nipinlẹ Eko, ti juwe ọna ile obi wọn fawọn akẹkọọ onimukumu ọhun nijọba fi pampẹ ofin gbe wọn lati lọọ tun wọn kọ. O ni igbesẹ yii ṣe pataki tori iwa tawọn ọmọ naa hu fihan pe ironu wọn ko daa to, wọn o si fiwa ọmọluabi han, afi kawọn ṣiṣẹ lori beeyan ṣe n ronu ati beeyan ṣe le yii ironu ọmọde pada si rere fawọn akẹkọọ wọnyi. Ijọba Eko waa kilọ fawọn obi lati maa ṣe ojuṣe wọn pẹlu awọn ọmọ wọn deedee, tori ile la ti n ko ẹṣọ r’ode, ọdọ awọn obi si ni ibawi ati itọsanna awọn ogo wẹẹrẹ wọnyi ti bẹrẹ. Sadeede ni fọran fidio kan to ṣafihan awọn ọmọleewe Oreyo SGS yii gori atẹ ayelujara, ti fidio naa si n ja ranyin.


O ni igbesẹ yii ṣe pataki tori iwa tawọn ọmọ naa hu fihan pe ironu wọn ko daa to, wọn o si fiwa ọmọluabi han, afi kawọn ṣiṣẹ lori beeyan ṣe n ronu ati beeyan ṣe le yii ironu ọmọde pada si rere fawọn akẹkọọ wọnyi. Ijọba Eko waa kilọ fawọn obi lati maa ṣe ojuṣe wọn pẹlu awọn ọmọ wọn deedee, tori ile la ti n ko ẹṣọ r’ode, ọdọ awọn obi si ni ibawi ati itọsanna awọn ogo wẹẹrẹ wọnyi ti bẹrẹ. Sadeede ni fọran fidio kan to ṣafihan awọn ọmọleewe Oreyo SGS yii gori atẹ ayelujara, ti fidio naa si n ja ranyin. Bawọn eeyan ṣe n wo awọn akẹkọọ marun-un ninu ile akọku kan ti wọn n fa eefin egboogi oloro sagbari ninu okun rọba kan ti wọn n pe ni ṣiṣa ya ọpọ eeyan lẹnu, paapaa latari pe akẹkọọ-binrin lawọn ọmọ ọhun. Fidio yii la gbọ pe wọn ta latare de ọdọ awọn alaṣẹ ileewe ti wọn fi wa awọn ọmọ naa lawari, ti wọn si da sẹria fun wọn, wọn ni ki wọn ṣi lọọ fidi mọle wọn na.


Bawọn eeyan ṣe n wo awọn akẹkọọ marun-un ninu ile akọku kan ti wọn n fa eefin egboogi oloro sagbari ninu okun rọba kan ti wọn n pe ni ṣiṣa ya ọpọ eeyan lẹnu, paapaa latari pe akẹkọọ-binrin lawọn ọmọ ọhun. Fidio yii la gbọ pe wọn ta latare de ọdọ awọn alaṣẹ ileewe ti wọn fi wa awọn ọmọ naa lawari, ti wọn si da sẹria fun wọn, wọn ni ki wọn ṣi lọọ fidi mọle wọn na.


Igbimọ olugbẹjọ da ẹjọ Jẹgẹdẹ nu, wọn l’Akeredolu lo yege

Oluṣẹyẹ Iyiade, Akurẹ Igbimọ to n gbọ awuyewuye to su yọ ninu eto idibo gomina to waye nipinlẹ Ondo lọjọ kẹwaa, oṣu kẹwaa, ọdun to kọja, ti da ẹjọ ti oludije ẹgbẹ oṣelu PDP, Eyitayọ Jẹgẹdẹ, pe ta ko Gomina Rotimi Akeredolu to dije labẹ asia ẹgbẹ APC nu bii omi isanwọ. Alaga igbimọ ọhun, Onidaajọ Umar Abubakar, lo ka idajọ naa ninu ijokoo wọn to waye niluu Akurẹ lọjọ Isẹgun, Tusidee, ọsẹ yii. Onidaajọ Umar ni ẹjọ ti Jẹgẹdẹ pe ko lẹsẹ nilẹ rara, bẹẹ ni ki i ṣohun ti igbimọ to n gbọ awuyewuye to ba su yọ ninu eto idibo lẹtọọ ati jokoo le lori nitori pe aarin ẹgbẹ oṣelu to fa oludije kalẹ ni kinni naa wa.


Ọsẹ kan lẹyin to wọle ibo, Aarẹ orileede Chad ti ku o!

Faith Adebọla, Eko Orileede Chad, ọkan ninu awọn orileede alaamulegbe Naijiria ti padanu aarẹ wọn, Ọgbẹni Idriss Deby. Ọkunrin naa la gbọ pe o dagbere faye lowurọ ọjọ Iṣẹgun, Tusidee yii, lẹni ọdun mejidinlaaadọrin (68), ọdun mọkanlelọgbọn lo si fi ṣolori ilẹ naa. Olori ileeṣẹ ologun ilẹ naa, Ọgagun Bermandoa Agouna, sọ ninu atẹjade kan to fi lede nipa iṣẹlẹ naa pe bi Aarẹ Deby ṣe fara gbọgbẹ yannayanna loju ija nigba to ṣaaju awọn ọmọ-ogun ilu rẹ lọọ ba awọn ti wọn n halẹ mọ ijọba rẹ ja laipẹ yii lo papa yọri si iku fun un. Ọjọ kọkanla, oṣu kẹrin, ọdun yii, ni wọn kede Ọgbẹni Deby gẹgẹ bii ẹni to jawe olubori ninu ibo apapọ ti wọn ṣẹṣẹ di lorileede ọhun, eyi ni yoo si jẹ saa kẹfa ti ọkunrin naa yoo dibo wọle sipo aarẹ, lati ọdun 1990 to ti gori aleefa. Tẹ o ba gbagbe, ọdun to kọja ni aarẹ yii ṣaaju ikọ awọn ọmọ ogun rẹ lọọ gbena woju awọn afẹmiṣofo Boko Haram ti wọn n da apa kan orileede Chad laamu, wọn si pa pupọ lara wọn, wọn le wọn jinna lagbegbe orileede wọn.


Mi o le fi ilu Idọgọ ṣere: Oju ọmọ pọn iya mi, ṣugbọn ibẹ ni Ọlọrun ti da a lohun-Ebenezer Obey

Faith Adebọla Ọkan pataki ninu awọn ilu mọ-ọn-ka olorin ti ko ṣee fọọ rọ sẹyin ni Rẹmilẹkun Arẹmu Ọlaṣupọ Fabiyi ti gbogbo eeyan mọ si Ebenezer Obey. Lọjọ Aiku, Sannde, ọsẹ yii, ni wọn ṣe ifọrọwerọ ori ẹrọ ayelujara fun Baba Miliki gẹgẹ bi wọn ṣe tun maa n pe e, eyi ti ALAROYE naa wa nibe. Baba yii ṣalaye ajọṣepọ rẹ pẹlu ilu Idọgọ, ati idi ti ko ṣe le fi ilu naa silẹ laelae, bo tilẹ jẹ pe ọmọ bibi ilu Abẹokuta ni baba rẹ, ti iya rẹ si wa lati Owu. Baba naa ni oun ko le gbagbe ilu naa, nitori nibẹ ni Ọlọrun ti gbọ adura iya oun, to mu un kuro nipo agan, to si rọmọ bi lẹyin ogun ọdun ti ko bimọ. Bakan naa lo ni iya oun ti kilọ fun oun pe oun ko gbọdọ gbagbe ilu naa laelae. Obey ni, ”Mo mọ pe awọn kan o mọ bi ọrọ yii ṣe jẹ gan-an, ẹ kuku jẹ ki n fi anfaani yii ṣalaye ẹ. Baba mi wa lati Keesi, ni ilu Abẹokuta.


Baba naa ni oun ko le gbagbe ilu naa, nitori nibẹ ni Ọlọrun ti gbọ adura iya oun, to mu un kuro nipo agan, to si rọmọ bi lẹyin ogun ọdun ti ko bimọ. Bakan naa lo ni iya oun ti kilọ fun oun pe oun ko gbọdọ gbagbe ilu naa laelae. Obey ni, ”Mo mọ pe awọn kan o mọ bi ọrọ yii ṣe jẹ gan-an, ẹ kuku jẹ ki n fi anfaani yii ṣalaye ẹ. Baba mi wa lati Keesi, ni ilu Abẹokuta. Ọmọ Ẹgba ni baba mi, ni mo ṣe maa n ki ara mi pe emi ‘ọmọ Lakesin, ọmọ oru laa ṣeka’. Ọmọ Owu, ni ilu Abẹokuta, ni iya mi, ọmọ agboole Kupooye. Ọmọ Olowu Oduru ni.


Ọmọ Ẹgba ni baba mi, ni mo ṣe maa n ki ara mi pe emi ‘ọmọ Lakesin, ọmọ oru laa ṣeka’. Ọmọ Owu, ni ilu Abẹokuta, ni iya mi, ọmọ agboole Kupooye. Ọmọ Olowu Oduru ni. ”Ogun ọdun ni mama fi wa nile ọkọ ti ko rọmọ bi, lawọn mọlẹbi ọkọ wọn igba yẹn ba pe awọn eeyan mama mi, wọn ni pẹlu bi nnkan ṣe ri yii, boya ki awọn mejeeji (iyẹn mama mi ati ọkọ wọn igba yẹn) ṣi fi ara wọn silẹ, ki kaluku tun dan ẹlomi-in wo, boya Ọlọrun aa gbọ adura wọn. Ọrọ yii o tẹ mama mi lọrun tori wọn fẹran ọkọ wọn, lai ka ti airọmọbi yii si, ṣugbọn wọn gba pẹlu ipinnu tawọn mọlẹbi mejeeji ṣe yii, eyi lo mu mama mi wa si Abẹokuta. ”Sibẹ ninu ikarisọ ni wọn n wa lojoojumọ, ẹgbọn wọn obinrin kan lo waa sọ fun wọn pe ki wọn kọja sọdọ ẹgbọn wọn to wa n’Idọgọ.


”Ogun ọdun ni mama fi wa nile ọkọ ti ko rọmọ bi, lawọn mọlẹbi ọkọ wọn igba yẹn ba pe awọn eeyan mama mi, wọn ni pẹlu bi nnkan ṣe ri yii, boya ki awọn mejeeji (iyẹn mama mi ati ọkọ wọn igba yẹn) ṣi fi ara wọn silẹ, ki kaluku tun dan ẹlomi-in wo, boya Ọlọrun aa gbọ adura wọn. Ọrọ yii o tẹ mama mi lọrun tori wọn fẹran ọkọ wọn, lai ka ti airọmọbi yii si, ṣugbọn wọn gba pẹlu ipinnu tawọn mọlẹbi mejeeji ṣe yii, eyi lo mu mama mi wa si Abẹokuta. ”Sibẹ ninu ikarisọ ni wọn n wa lojoojumọ, ẹgbọn wọn obinrin kan lo waa sọ fun wọn pe ki wọn kọja sọdọ ẹgbọn wọn to wa n’Idọgọ. Ẹgbọn mama mi kan wa ni ilu Idọgọ nigba yẹn. Ilu Abẹsẹ ni wọn ti ṣi lọ si Idọgọ, tori Abẹsẹ yẹn da bii oko wọn ni, nitori owo koko (cocoa) ṣiṣe. Wọn n ṣọgbin koko, ilẹ wọnyẹn si daa fun koko, ni mama mi fi lọ sọdọ ẹgbọn wọn pẹlu ireti pe wọn aa tura ka, wọn o ni i ronu mọ, ko ma fi ironu pa ara ẹ.


Ẹgbọn mama mi kan wa ni ilu Idọgọ nigba yẹn. Ilu Abẹsẹ ni wọn ti ṣi lọ si Idọgọ, tori Abẹsẹ yẹn da bii oko wọn ni, nitori owo koko (cocoa) ṣiṣe. Wọn n ṣọgbin koko, ilẹ wọnyẹn si daa fun koko, ni mama mi fi lọ sọdọ ẹgbọn wọn pẹlu ireti pe wọn aa tura ka, wọn o ni i ronu mọ, ko ma fi ironu pa ara ẹ. ”Baba mi, iṣẹ kafinta ni wọn n ṣe, wọn si n ṣiṣẹ oko ni ilu Idọgọ. Iṣẹ kafinta yii ni ọpọ awọn eeyan baba mi n ṣe pẹlu. Ibẹ ni wọn ti pade mama mi.


”Baba mi, iṣẹ kafinta ni wọn n ṣe, wọn si n ṣiṣẹ oko ni ilu Idọgọ. Iṣẹ kafinta yii ni ọpọ awọn eeyan baba mi n ṣe pẹlu. Ibẹ ni wọn ti pade mama mi. Bii apara ni wọn ni baba mi sọ lede Ẹgba pe ‘emi re maa fẹ aburo yin yii o’, wọn sọ bẹẹ fun awọn ẹgbọn mama mi. Bii ere, bii ere, bo ṣe di pe wọn sun oorun ọmọ niyẹn, loyun ba de, oyun alakọọkọ, wọn fi bi ẹgbọn mi obinrin, tiyẹn ti ṣalaisi bayii. Oyun ẹlẹẹkeji ni wọn fi bi ẹni ti ẹ waa mọ lonii yii si Ebenezer Obey.


Bii apara ni wọn ni baba mi sọ lede Ẹgba pe ‘emi re maa fẹ aburo yin yii o’, wọn sọ bẹẹ fun awọn ẹgbọn mama mi. Bii ere, bii ere, bo ṣe di pe wọn sun oorun ọmọ niyẹn, loyun ba de, oyun alakọọkọ, wọn fi bi ẹgbọn mi obinrin, tiyẹn ti ṣalaisi bayii. Oyun ẹlẹẹkeji ni wọn fi bi ẹni ti ẹ waa mọ lonii yii si Ebenezer Obey. Gbogbo asiko ti o rọgbọ ti mama mi la kọja yẹn lo mu ki mama mi sọ pe Ebenezer ni orukọ tawọn fẹ ki wọn sọ mi, leyii to tumọ si pe ibi ni Ọlọrun ran mi lọwọ de (emi ti wọn n pe lagan, ti wọn ni mio le bimọ mọ, ibi ti Ọlọrun ba mi ṣee de ree o). Nigba to ku diẹ ki wọn bi mi, wọn lọ si ilu Eko, lo fi jẹ Eko ni ọsibitu ti wọn bi mi si, lẹyin ti mo ti daye, wọn gbe mi pada siluu Idọgọ ni ikoko. Ibẹ si ni mo dagba si, ibẹ ni mo ti ṣe kekere mi, ibẹ la n gbe titi.


Gbogbo asiko ti o rọgbọ ti mama mi la kọja yẹn lo mu ki mama mi sọ pe Ebenezer ni orukọ tawọn fẹ ki wọn sọ mi, leyii to tumọ si pe ibi ni Ọlọrun ran mi lọwọ de (emi ti wọn n pe lagan, ti wọn ni mio le bimọ mọ, ibi ti Ọlọrun ba mi ṣee de ree o). Nigba to ku diẹ ki wọn bi mi, wọn lọ si ilu Eko, lo fi jẹ Eko ni ọsibitu ti wọn bi mi si, lẹyin ti mo ti daye, wọn gbe mi pada siluu Idọgọ ni ikoko. Ibẹ si ni mo dagba si, ibẹ ni mo ti ṣe kekere mi, ibẹ la n gbe titi. ”Nigba ti mo ti dagba, ti mama mi naa ti dẹni ogbo, wọn pe mi lọjọ kan, wọn ni ‘Ọlaṣupọ Arẹmu, ma fi Idọgọ silẹ o, ma gbagbe Idọgọ o, Idọgọ ni Ọlọrun ti daṣọ bo ihooho mi o, ibẹ ni Ọlọrun ti gbọ adura mi o’. Bi mama mi ṣe sọ fun mi ki wọn too ku niyẹn. ”Nigba kan ti awọn ọmọ ẹgbọn mama mi wa sile lati Amẹrika, wọn sọ fun mama mi pe ki wọn ba awọn dupẹ lọwọ mi o, ‘Dadi (emi) ra ile kan fawọn ni Amẹrika o’.


”Nigba ti mo ti dagba, ti mama mi naa ti dẹni ogbo, wọn pe mi lọjọ kan, wọn ni ‘Ọlaṣupọ Arẹmu, ma fi Idọgọ silẹ o, ma gbagbe Idọgọ o, Idọgọ ni Ọlọrun ti daṣọ bo ihooho mi o, ibẹ ni Ọlọrun ti gbọ adura mi o’. Bi mama mi ṣe sọ fun mi ki wọn too ku niyẹn. ”Nigba kan ti awọn ọmọ ẹgbọn mama mi wa sile lati Amẹrika, wọn sọ fun mama mi pe ki wọn ba awọn dupẹ lọwọ mi o, ‘Dadi (emi) ra ile kan fawọn ni Amẹrika o’. Mama ni ṣe loootọ, ni wọn ba tun ran mi leti pe, ‘o baa kọ ile ogun (20), o gbọdọ kọ si ilu Idọgọ, tori ibi ti adura ti gba niyẹn.’ Iyẹn lo fi jẹ pe Idọgọ ko ṣee yọ kuro ninu itan igbe aye mi. Mi o le gbagbe Idọgọ, bi mo ṣe n ṣe nnkan si Abẹokuta naa ni mo n ṣe si ilu Idọgọ. ”


Mama ni ṣe loootọ, ni wọn ba tun ran mi leti pe, ‘o baa kọ ile ogun (20), o gbọdọ kọ si ilu Idọgọ, tori ibi ti adura ti gba niyẹn.’ Iyẹn lo fi jẹ pe Idọgọ ko ṣee yọ kuro ninu itan igbe aye mi. Mi o le gbagbe Idọgọ, bi mo ṣe n ṣe nnkan si Abẹokuta naa ni mo n ṣe si ilu Idọgọ. ”


Mọto lọọ ya ba iya atawọn ọmọ rẹ meji l’Ogbomọṣọ, lo ba te wọn pa

Ọlawale Ajao, Ibadan Igbe ikunlẹ abiamọ lawọn olugbe atawọn abanikẹdun n ke lagbegbe Crown FC Hostel, niluu Ogbomoṣọ, nibi ti ijamba ọkọ ti gbẹmi eeyan mẹta, ti ọpọ eeyan si fara pa yannayanna. Laaarọ ọjọ Abamẹta, Satide, to kọja, niṣẹlẹ ọhun waye nitosi ilegbee ẹgbẹ agbabọọlu Crown FC, iyẹn Crown FC Hostel, to wa lọna Ọja Tuntun, niluu Ogbomọṣọ. Ohun to tubọ mu ki isẹlẹ yii pa gbogbo abiamọ agbegbe naa lẹkun ni pe ẹjẹ kan naa lawọn mẹtẹẹta to ku ọhun, iya atọmọ rẹ meji ni. Gẹgẹ b’ALAROYE ṣe gbọ, ijanu ọkọ ayọkẹlẹ Mistubishi ọhun ti nọmba ẹ jẹ LND 69 AR lo feeli lojiji, eyi to mu ki ọkọ naa ya bara kuro loju titi, to lọọ kọ lu iya kan ti ọpọ eeyan mọ si Iya Onike pẹlu awọn ọmọ rẹ meji ninu ṣọọbu wọn nibẹ. Olugbe adugbo ọhun kan to fiṣẹlẹ yii to akọroyin wa leti sọ pe awọn to wa nitosi lasiko iṣẹlẹ to ba ni ninu jẹ yii ni wọn sare gbe iya atawọn ọmọ rẹ mejeeji naa lọ sileewosan fun itọju. Ṣugbọn awọn dokita ko ri ipa kankan ṣa lati ra ẹmi wọn pada lọwọ iku oro, o jọ pe loju-ẹsẹ ni gbogbo wọn ti jade laye.


Gẹgẹ b’ALAROYE ṣe gbọ, ijanu ọkọ ayọkẹlẹ Mistubishi ọhun ti nọmba ẹ jẹ LND 69 AR lo feeli lojiji, eyi to mu ki ọkọ naa ya bara kuro loju titi, to lọọ kọ lu iya kan ti ọpọ eeyan mọ si Iya Onike pẹlu awọn ọmọ rẹ meji ninu ṣọọbu wọn nibẹ. Olugbe adugbo ọhun kan to fiṣẹlẹ yii to akọroyin wa leti sọ pe awọn to wa nitosi lasiko iṣẹlẹ to ba ni ninu jẹ yii ni wọn sare gbe iya atawọn ọmọ rẹ mejeeji naa lọ sileewosan fun itọju. Ṣugbọn awọn dokita ko ri ipa kankan ṣa lati ra ẹmi wọn pada lọwọ iku oro, o jọ pe loju-ẹsẹ ni gbogbo wọn ti jade laye. Wọn ni ileewosan lọpọ ninu awọn to fara pa ninu iṣẹlẹ yii ṣi wa titi ta a fi pari akojọ iroyin yii. Ninu awọn to fara pa ọhun la ti ri dẹrẹba mọto to lasidẹnti naa pẹlu ero meji to wa ninu ẹ.


Wọn ni ileewosan lọpọ ninu awọn to fara pa ninu iṣẹlẹ yii ṣi wa titi ta a fi pari akojọ iroyin yii. Ninu awọn to fara pa ọhun la ti ri dẹrẹba mọto to lasidẹnti naa pẹlu ero meji to wa ninu ẹ.


Oyetọla yan ọmọ Bisi Akande ni kọmiṣanna, o tun fiyawo rẹ ṣe oluranlọwọ lọfiisi ọkọ ẹ

Florence Babaṣọla Awuyewuye ti bẹrẹ bayii laarin awọn lameetọ ilu ninu iṣejọba ipinlẹ Ọṣun nigba ti aṣiri tu pe ijọba yan iyawo kọmisanna fun eto-idajọ, Ọnarebu Fẹmi Akande, gẹgẹ bii oluranlọwọ pataki nileeṣẹ naa. Gẹgẹ bo ṣe wa ninu lẹta igbanisiṣẹ ti wọn fun iyawo kọmiṣanna naa, Arabinrin Akande Yeṣide Oyinkansọla, ijọba yan an lọjọ kẹrin, oṣu keji, ọdun 2020, gẹgẹ bii oluranlọwọ (Personal Assistant) si ọkọ rẹ. Akọwe ijọba ipinlẹ Ọṣun, Ọmọọba Oluwọle Oyebamiji, lo fọwọ si iwe igbanisiṣẹ naa, wọn si sọ pe igbanisiṣẹ rẹ bẹrẹ lọjọ kẹrinlelogun, oṣu kẹwaa, ọdun 2019. O pẹ ki aṣiri ọrọ naa too tu sita, o si jẹ iyalẹnu fun awọn araalu nigba ti wọn gbọ pe ijọba le ṣe iru nnkan bẹẹ fun kọmiṣanna naa, ẹni to jẹ ọmọ bibi gomina ipinlẹ Ọṣun tẹlẹ, Oloye Adebisi Akande. Gbogbo igbesẹ ti awọn oniroyin gbe lati gbọ tẹnu kọmiṣanna ti ọrọ kan ni ko so eso rere, ko gbe ipe rẹ, bẹẹ ni ko fesi si atẹjiṣẹ ti wọn fi ranṣẹ si i. Bakan naa ni a ko rẹni fesi lori rẹ ninu Kọmiṣanna feto iroyin, Funkẹ Ẹgbẹmọde ati Akọwe iroyin fun gomina, Ismail Omipidan.


Idi tawọn ọlọpaa fi ya bo ibi iwọde awọn to n ja fun ominira Yoruba ree

Ọlawale Ajao, Ibadan Ọga agba ọlọpaa ipinlẹ Ọyọ, CP Ngozi Onadeko, ti ṣalaye idi to ṣe ko ẹgbaagbeje ọlọpaa lọ si gbọngan Mapo, nibi ti ọkẹ aimọye awọn ọmọ Yoruba pe jọ si lati sọrọ lori ominira ilẹ Yoruba. Laaarọ ọjọ Abamẹta, Satide, to kọja lawọn ẹgbẹ ajijagbara Yoruba loriṣiiriṣii pe jọ si gbọngan Mapo, nIbadan, lati ṣe iwọde kaakiri igboro ilu naa, lati jẹ ki gbogbo aye mọ ibi ti nnkan de duro lori ominira ilẹ Yoruba ti wọn n ja fun, ṣugbọn to jẹ pe nnkan bii aadọta (50) ọlọpaa lo ti gbakoso gbọngan Mapo ti wọn ti fẹẹ pade ṣaaju iwọde naa mọ wọn lọwọ, bo tilẹ jẹ pe wọn pada ṣeto ọhun lai si wahala. Nigba to n sọrọ nibi apejọ naa, akọwe ẹgbẹ Ilana Ọmọ Oodua, Baṣọrun Kunle Adeṣọkan sọ pe “a ti bẹrẹ igbesẹ lati gba ominira ilẹ Oodua, ko si ohun tabi ẹnikẹni to le da wa duro lori ẹ. “Gbogbo awọn oloṣelu to n ta ko idasilẹ orileede Olominira Oodua nitori ipo oṣelu ọdun 2023 ti wọn n wa n tan ara wọn jẹ ni nitori eto idibo kankan ko wulẹ ni i waye ni Naijiria, paapaa nilẹ Yoruba. A ko tori oloṣelu kankan wa nibi. Nnkan ta a wa sibi fun ni Ominira orileede Oodua, nitori Naijiria ti su wa pẹlu bo ṣe jẹ pe inu iṣẹ atoṣi ni eto iṣejọba Naijiria ko wa si, nibi ti awọn akẹkọọ-gboye ti n gun ọkada nitori ti ko si iṣẹ nita.” Nigba to ba ALAROYE sọrọ nipa eto naa, CP Onadeko, ẹni to sọrọ nipasẹ DSP Adewale Ọṣifẹṣọ ti i ṣe agbẹnusọ fun ileeṣẹ ọlọpaa ipinlẹ naa, sọ pe bo tilẹ jẹ awọn to ṣe iwọde naa ko fi igbesẹ ọhun to awọn ọlọpaa leti ki wọn too gun le e, sibẹ kiko ti oun ko awọn ọlọpaa lọ sibẹ ki i ṣe nitori ki wọn ma baa ri iwọde naa ṣe.


“Gbogbo awọn oloṣelu to n ta ko idasilẹ orileede Olominira Oodua nitori ipo oṣelu ọdun 2023 ti wọn n wa n tan ara wọn jẹ ni nitori eto idibo kankan ko wulẹ ni i waye ni Naijiria, paapaa nilẹ Yoruba. A ko tori oloṣelu kankan wa nibi. Nnkan ta a wa sibi fun ni Ominira orileede Oodua, nitori Naijiria ti su wa pẹlu bo ṣe jẹ pe inu iṣẹ atoṣi ni eto iṣejọba Naijiria ko wa si, nibi ti awọn akẹkọọ-gboye ti n gun ọkada nitori ti ko si iṣẹ nita.” Nigba to ba ALAROYE sọrọ nipa eto naa, CP Onadeko, ẹni to sọrọ nipasẹ DSP Adewale Ọṣifẹṣọ ti i ṣe agbẹnusọ fun ileeṣẹ ọlọpaa ipinlẹ naa, sọ pe bo tilẹ jẹ awọn to ṣe iwọde naa ko fi igbesẹ ọhun to awọn ọlọpaa leti ki wọn too gun le e, sibẹ kiko ti oun ko awọn ọlọpaa lọ sibẹ ki i ṣe nitori ki wọn ma baa ri iwọde naa ṣe. Gẹgẹ bo ṣe sọ, “ọlọpaa ko di iwọde yẹn lọwọ rara. Iṣẹ ọlọpaa ni lati daabo bo ẹmi ati dukia awọn araalu. Gẹgẹ bii iriri wa lẹnu lọọlọọ yii, ọpọ iwọde to ba ti ko eeyan rẹpẹtẹ sinu lawọn tọọgi maa n ja gba mọ wọn lọwọ, ti wọn yoo si ba erongba rere awọn oluwọde jẹ pẹlu iwa idaluru eyi to le la ofo ẹmi ati dukia lọ.


Gẹgẹ bo ṣe sọ, “ọlọpaa ko di iwọde yẹn lọwọ rara. Iṣẹ ọlọpaa ni lati daabo bo ẹmi ati dukia awọn araalu. Gẹgẹ bii iriri wa lẹnu lọọlọọ yii, ọpọ iwọde to ba ti ko eeyan rẹpẹtẹ sinu lawọn tọọgi maa n ja gba mọ wọn lọwọ, ti wọn yoo si ba erongba rere awọn oluwọde jẹ pẹlu iwa idaluru eyi to le la ofo ẹmi ati dukia lọ. “Labẹ ofin Naijiria, ẹtọ araalu ni lati ṣewọde alaafia tabi lati beere fun ẹtọ wọn, ṣugbọn nitori awọn iriri ta a ti ni nipa bi awọn ọmọ ita ṣe maa n lo anfaani iwọde lati da omi alaafia ilu ru, lawọn ọlọpaa ṣe lọ si Mapo lati dara pọ mọ awọn to fẹẹ ṣewọde naa, ki awọn tọọgi ma baa gbakoso kinni yẹn mọ wọn lọwọ.” Lati ipinlẹ gbogbo nilẹ Yoruba lawọn to kopa nibi eto naa ti wa, titi dori awọn ẹya Itsẹkiri, atawọn ara ipinlẹ Edo, Delta ati bẹẹ bẹẹ lọ. Lara awọn eeyan pataki to kopa nibi eto ọhun ni gbajugbaja obinrin oṣere tiata Yoruba nni, Oloye Anikẹ Bọla Obot, Ọmọwe Kunle Amzat ati bẹẹ bẹẹ lọ.


“Labẹ ofin Naijiria, ẹtọ araalu ni lati ṣewọde alaafia tabi lati beere fun ẹtọ wọn, ṣugbọn nitori awọn iriri ta a ti ni nipa bi awọn ọmọ ita ṣe maa n lo anfaani iwọde lati da omi alaafia ilu ru, lawọn ọlọpaa ṣe lọ si Mapo lati dara pọ mọ awọn to fẹẹ ṣewọde naa, ki awọn tọọgi ma baa gbakoso kinni yẹn mọ wọn lọwọ.” Lati ipinlẹ gbogbo nilẹ Yoruba lawọn to kopa nibi eto naa ti wa, titi dori awọn ẹya Itsẹkiri, atawọn ara ipinlẹ Edo, Delta ati bẹẹ bẹẹ lọ. Lara awọn eeyan pataki to kopa nibi eto ọhun ni gbajugbaja obinrin oṣere tiata Yoruba nni, Oloye Anikẹ Bọla Obot, Ọmọwe Kunle Amzat ati bẹẹ bẹẹ lọ.


Agboọla sọrẹnda, o loun yoo da ọkọ ijọba to wa lọwọ oun pada

Oluṣẹyẹ Iyiade, Akurẹ Lati bii osu kan sẹyin lọkan-o-jọkan awuyewuye ti n waye laarin ijọba ipinlẹ Ondo ati igbakeji gomina, Ọnọrebu Agboọla Ajayi, lori awọn ẹru ijọba kan ti wọn lo kọ lati ko silẹ lẹyin ti saa rẹ ti pari gẹgẹ bii igbakeji gomina lọjọ kẹtalelogun, osu keji, ọdun ta a wa yii. Ọsẹ to kọja ni Dokita Doyin Ọdẹbọwale to jẹ Oludamọran fun gomina lori akanṣe iṣẹ si n fẹjọ Agboọla sun Kọmisanna ọlọpaa ipinlẹ Ondo, Bọlaji Salami, nínu iwe kan to kọ si i lorukọ Gomina Rotimi Akeredolu. Adebọwale ni odidi ọkọ mẹrin, Toyota Land Crusher kan ati Hilux mẹta to jẹ tijọba lo si wa ni ikawọ ọkunrin naa lẹyin bii osu meji to ti kuro lori aleefa. O ni ohun tí ko ni i ṣee ṣe ni ki wọn maa wo oludije ẹgbẹ oṣelu Zenith Labour Party ninu eto idibo gomina ọdun to kọja naa niran ko gbẹsẹ le ẹru awọn eeyan ipinlẹ Ondo lọna aitọ. O ni ẹbẹ lawọn n bẹ ileeṣẹ ọlọpaa lati tete wa gbogbo ọna ti wọn yoo fi ba awọn gba gbogbo ẹru wọnyi pada lọwọ Agboọla ko too di pe ijọba kan an labuku ni gbangba. Agboọla naa ko jẹ kọrọ ọhun tutu to fi sare fun Akeredolu lesi ninu atẹjade kan to fi sita nipasẹ akọwe iroyin rẹ, Allen Soworẹ.


O ni ohun tí ko ni i ṣee ṣe ni ki wọn maa wo oludije ẹgbẹ oṣelu Zenith Labour Party ninu eto idibo gomina ọdun to kọja naa niran ko gbẹsẹ le ẹru awọn eeyan ipinlẹ Ondo lọna aitọ. O ni ẹbẹ lawọn n bẹ ileeṣẹ ọlọpaa lati tete wa gbogbo ọna ti wọn yoo fi ba awọn gba gbogbo ẹru wọnyi pada lọwọ Agboọla ko too di pe ijọba kan an labuku ni gbangba. Agboọla naa ko jẹ kọrọ ọhun tutu to fi sare fun Akeredolu lesi ninu atẹjade kan to fi sita nipasẹ akọwe iroyin rẹ, Allen Soworẹ. Igbakeji gomina tẹlẹ ri ọhun ni ọkọ meji pere lo wa lọwọ oun, ki i ṣe mẹrin gẹgẹ bii ariwo ti wọn n pa. O ni ọjọ kẹtalelogun, osu keji, ọdun 2021, ti saa oun pari loun ti gbe meji silẹ ninu ọkọ ijọba mẹrin to wa ni ikawọ oun. Ọkọ meji yooku lo ni oun kọ lati gbe silẹ nitori pe ajẹmọnu oun ni wọn jẹ gẹgẹ bii ilana eto ijọba ipinlẹ Ondo. Ori èyí ni wọn wa tawọn eeyan ipinlẹ Ondo si fọwọ lẹran ti wọn n woye iru itu ti Akeredolu fẹẹ fi alabaaṣiṣẹpọ rẹ tẹlẹ yii pa, nigba ti Agboọla tun fi atẹjade mi-in sita lọjọ Aiku, Sannde, ọsẹ yii pe oun yoo da awọn mọto naa pada.


Igbakeji gomina tẹlẹ ri ọhun ni ọkọ meji pere lo wa lọwọ oun, ki i ṣe mẹrin gẹgẹ bii ariwo ti wọn n pa. O ni ọjọ kẹtalelogun, osu keji, ọdun 2021, ti saa oun pari loun ti gbe meji silẹ ninu ọkọ ijọba mẹrin to wa ni ikawọ oun. Ọkọ meji yooku lo ni oun kọ lati gbe silẹ nitori pe ajẹmọnu oun ni wọn jẹ gẹgẹ bii ilana eto ijọba ipinlẹ Ondo. Ori èyí ni wọn wa tawọn eeyan ipinlẹ Ondo si fọwọ lẹran ti wọn n woye iru itu ti Akeredolu fẹẹ fi alabaaṣiṣẹpọ rẹ tẹlẹ yii pa, nigba ti Agboọla tun fi atẹjade mi-in sita lọjọ Aiku, Sannde, ọsẹ yii pe oun yoo da awọn mọto naa pada.


Latari iyansẹlodi awọn oṣiṣẹ kootu to n lọ lọwọ, ẹgbẹ awọn agbẹjọro fẹhonu l’Akurẹ

Oluṣẹyẹ Iyiade, Akurẹ Ọgọọrọ awọn agbẹjọro ni wọn tu yaayaa jade niluu Akurẹ lọjọ Aje, Mọnde, ọsẹ ta a wa yii, lati fẹhonu han ta ko bi ijọba ṣe kuna lati dahun ohun tawọn oṣiṣẹ kootu n beere fun lati bii ọsẹ mẹta ti wọn ti bẹrẹ iyansẹlodi. Awọn lọọya ọhun pẹlu oriṣiiriṣii patako ti wọn gbe lọwọ ni wọn kọkọ pejọ siwaju ọgba ile-ẹjọ giga ipinlẹ Ondo to wa lagbegbe Oke-Ẹda, nibi ti wọn ti to lọwọọwọ lọ si ọfiisi gomina to wa ninu Alagbaka, niluu Akurẹ, lati fẹdun ọkan wọn han si Gomina Rotimi Akeredolu. Agbẹnusọ fun ẹgbẹ awọn agbẹjọro nijọba ibilẹ Guusu Akurẹ, Ọgbẹni Rotimi Ọlọrunfẹmi, akẹgbẹ rẹ lati ijọba ibilẹ Iwọ-Oorun Ondo, Amofin Thompson Akinyẹmi ati Orimisan Okorimisa lati ijọba ibilẹ Okitipupa ninu ifọrọwerọ wọn pẹlu akọroyin ALAROYE ni gbogbo ọna lawọn fi ṣatilẹyin fun iyansẹlodi ẹgbẹ awọn oṣiṣẹ kootu to n lọ lọwọ ti ijọba yoo fi ṣohun to tọ fun wọn. Wọn ni o ti to akoko to yẹ ki ileesẹ eto idajọ wa lominira ara wọn ninu ninu eto inawo, ki wọn le lanfaani ati ṣiṣẹ wọn bo ti tọ ati bo ti yẹ labẹ ofin lai bẹru ẹnikẹni. Wọn ni ẹbẹ lawọn n bẹ Akeredolu lati bọwọ fun abala ikọkanlelọgọfa (121), ila kẹta ninu iwe ofin orilẹ-ede yii.


Lori ija awọn ọmọ ẹgbẹ okunkun n’Ikẹrẹ-Ekiti, ọlọpaa ti mu awọn marundinlaaadọta

Oluyinka Soyemi, Ado-Ekiti Awọn bii mẹrinlelọgbọn lawọn ọlọpaa ti mu lori rogbodiyan to waye niluu Ikẹrẹ-Ekiti lopin ọsẹ to kọja, nibi ti akọlu tawọn ọmọ ẹgbẹ kan ṣe ti fa iku eeyan mẹfa laarin ọjọ Abamẹta, Satide, si ọjọ Aiku, Sannde. Ko sẹni to mọ nnkan to da wahala silẹ gan-an, ṣugbọn ikọ ẹgbẹ okunkun meji la gbọ pe wọn gbe omi ija kana lẹyin ti wọn pa ẹnikan ti wọn n pe ni Ojualẹ, ẹni to wa si ilu naa lati Port Harcourt fun ayẹyẹ igbeyawo ọrẹ ẹ. Ojualẹ ti wọn pe ni ọmọ ẹgbẹ okukun lawọn ikọ mi-in yinbọn pa loru mọjumọ lagbegbe gbọngan ilu Ikẹrẹ, nitosi Odo Ọja. Iṣẹlẹ naa ni wọn lo da wahala nla silẹ pẹlu bi awọn akẹgbẹ ẹ ṣe da ibọn bolẹ, ti wọn si pa eeyan mẹfa tawọn eeyan pe ni ọmọ ẹgbẹ okunkun. Ọrọ naa da ipaya silẹ, awọn araalu si ke sijọba ki wọn gba wọn lọwọ awọn ọdaran ọhun, eyi to fa bi awọn ọlọpaa ṣe ya bo awọn agbegbe ti wahala ti n ṣẹlẹ. Nigba to n fidi iṣẹlẹ yii mulẹ, Alukoro ọlọpaa Ekiti, ASP Sunday Abutu, sọ pe loootọ ni wahala waye lalẹ ọjọ Abamẹta, Satide, si aarọ Sannde, awọn ọmọ ẹgbẹ okunkun lo si fa a. O ni awọn mẹfa to padanu ẹmi wọn ti wa ni mọṣuari. Abutu ni, ‘‘Awọn igun ẹgbẹ okunkun meji kan lo fẹẹ fi agba han ara wọn niluu Ikẹrẹ-Ekiti, ṣugbọn a ti lọ sibẹ lati da alaafia pada.


Ọrọ naa da ipaya silẹ, awọn araalu si ke sijọba ki wọn gba wọn lọwọ awọn ọdaran ọhun, eyi to fa bi awọn ọlọpaa ṣe ya bo awọn agbegbe ti wahala ti n ṣẹlẹ. Nigba to n fidi iṣẹlẹ yii mulẹ, Alukoro ọlọpaa Ekiti, ASP Sunday Abutu, sọ pe loootọ ni wahala waye lalẹ ọjọ Abamẹta, Satide, si aarọ Sannde, awọn ọmọ ẹgbẹ okunkun lo si fa a. O ni awọn mẹfa to padanu ẹmi wọn ti wa ni mọṣuari. Abutu ni, ‘‘Awọn igun ẹgbẹ okunkun meji kan lo fẹẹ fi agba han ara wọn niluu Ikẹrẹ-Ekiti, ṣugbọn a ti lọ sibẹ lati da alaafia pada. Lọwọlọwọ, akojọpọ awọn ọlọpaa, ṣọja, Amọtẹkun ati Sifu Difẹnsi lo n kaakiri ilu naa bayii. ‘‘Lori ọrọ yii, awọn mẹwaa lọwọ ti tẹ, iwadii si n lọ lọwọ lati mọ igbesẹ ti wọn gbe ninu iṣẹlẹ naa. Ni kete ta a ba pari iwadii wa ni wọn yoo foju bale-ẹjọ.’’ Nigba ti yoo fi di ọjọ Mọnde, awọn bii mẹrinlelọgbọn lọwọ tun tẹ lori iṣẹlẹ naa, ALAROYE si gbọ pe awọn marundinlaaadọta ni wọn ti wa lakolo ọlọpaa bayii.


Lọwọlọwọ, akojọpọ awọn ọlọpaa, ṣọja, Amọtẹkun ati Sifu Difẹnsi lo n kaakiri ilu naa bayii. ‘‘Lori ọrọ yii, awọn mẹwaa lọwọ ti tẹ, iwadii si n lọ lọwọ lati mọ igbesẹ ti wọn gbe ninu iṣẹlẹ naa. Ni kete ta a ba pari iwadii wa ni wọn yoo foju bale-ẹjọ.’’ Nigba ti yoo fi di ọjọ Mọnde, awọn bii mẹrinlelọgbọn lọwọ tun tẹ lori iṣẹlẹ naa, ALAROYE si gbọ pe awọn marundinlaaadọta ni wọn ti wa lakolo ọlọpaa bayii. Bakan naa lawọn kan sọ pe awọn bii mejila lo ti gbẹmi-in mi lori iṣẹlẹ ọhun lapapọ, bo tilẹ jẹ pe a ko le fidi eleyii mulẹ lasiko ta a pari akojọpọ iroyin yii.


Bakan naa lawọn kan sọ pe awọn bii mejila lo ti gbẹmi-in mi lori iṣẹlẹ ọhun lapapọ, bo tilẹ jẹ pe a ko le fidi eleyii mulẹ lasiko ta a pari akojọpọ iroyin yii.


Awọn to ji ọba Ilẹmẹṣọ-Ekiti gbe beere fun miliọnu lọna ogun

Oluyinka Soyemi, Ado-Ekiti Awọn ajinigbe to ji Ọbadu ti Ilẹmẹṣọ-Ekiti, Ọba David Oyewumi, ti beere fun ogun miliọnu naira lẹyin bii ọjọ mẹrin ti wọn gbe e lọ. Nnkan bii aago mẹjọ aabọ Ọjọruu, Tọsidee, to kọja lawọn agbebọn naa fo fẹnsi aafin wọle lẹyin tawọn oloye ti wọn waa ṣepade ti lọ sile, bẹẹ ni wọn da ibọn bolẹ lati ko awọn ti wọn ba nibẹ ni papamọra. Lẹyin eyi ni wọn bẹrẹ si i beere ọba alaye naa, ti wọn si n fiya jẹ awọn ti wọn ri, eyi to tumọ si pe oun gan-an ni wọn n wa. Bi wọn ṣe ri kabiyesi la gbọ pe wọn gbe e, wọn si wọ ọ kuro laafin lọ sibi ti ẹnikẹni ko mọ di akoko yii. Lasiko naa ni ASP Sunday Abutu to jẹ Alukoro ọlọpaa Ekiti sọ pe nnkan to ba ni lọkan jẹ gbaa niṣẹlẹ, ati pe ibọn tawọn eeyan ọhun fi waa ṣọṣẹ lagbara pupọ. O waa ni iwadii ti bẹrẹ, ileeṣẹ ọlọpaa yoo si wa gbogbo ọna lati gba Ọba Oyewumi silẹ lọwọ awọn ajinigbe, ati lati mu awọn ọdaran naa.


Bi wọn ṣe ri kabiyesi la gbọ pe wọn gbe e, wọn si wọ ọ kuro laafin lọ sibi ti ẹnikẹni ko mọ di akoko yii. Lasiko naa ni ASP Sunday Abutu to jẹ Alukoro ọlọpaa Ekiti sọ pe nnkan to ba ni lọkan jẹ gbaa niṣẹlẹ, ati pe ibọn tawọn eeyan ọhun fi waa ṣọṣẹ lagbara pupọ. O waa ni iwadii ti bẹrẹ, ileeṣẹ ọlọpaa yoo si wa gbogbo ọna lati gba Ọba Oyewumi silẹ lọwọ awọn ajinigbe, ati lati mu awọn ọdaran naa. Ṣugbọn lọjọ Aje, Mọnde, ọsẹ yii ni ẹnikan ninu mọlẹbi kabiyesi naa sọ pe awọn ajinigbe ọhun ti kan si awọn ni nnkan bii go meje alẹ ọjọ Satide to kọja, bẹẹ ni wọn beere fun ogun miliọnu naira ki wọn too le tu baba naa silẹ. O ni ọrọ naa ti da ibẹru nla silẹ lọkan awọn eeyan kabiyesi, awọn si n gbe igbese ti yoo jẹ ki ọba yii pada lalaafia.


Ṣugbọn lọjọ Aje, Mọnde, ọsẹ yii ni ẹnikan ninu mọlẹbi kabiyesi naa sọ pe awọn ajinigbe ọhun ti kan si awọn ni nnkan bii go meje alẹ ọjọ Satide to kọja, bẹẹ ni wọn beere fun ogun miliọnu naira ki wọn too le tu baba naa silẹ. O ni ọrọ naa ti da ibẹru nla silẹ lọkan awọn eeyan kabiyesi, awọn si n gbe igbese ti yoo jẹ ki ọba yii pada lalaafia.


SUBEB Ekiti gba iṣẹ lọwọ awọn kọngila mẹrindinlogun

Oluyinka Soyemi, Ado-Ekiti Ileeṣẹ to n ṣeto ẹkọ agbaye nipinlẹ Ekiti, Ekiti State Universal Basic Education Board (SUBEB), ti gba iṣẹ lọwọ awọn kọngila mẹrindinlogun ti wọn n ṣiṣẹ akanṣe to yẹ ko ti pari lọdun diẹ sẹyin. Eyi jẹ yọ ninu atẹjade kan ti Tọpẹ Babalọla, ọkan lara awọn adari SUBEB, fọwọ si, ninu eyi to ti sọ pe labẹ eto SUBEC/SUBEB Intervention Projects tọdun 2012 si 2015 lawọn iṣẹ akanṣe ọhun wa. O ṣalaye pe lẹyin agbeyẹwo, SUBEB Ekiti fidi ẹ mulẹ pe awọn kọngila ọhun ko tẹle ọrọ ajọsọ, wọn ko si pari iṣẹ to yẹ ko ti wa sopin ṣaaju asiko yii. O ni awọn iṣẹ naa jẹ mọ ile kikọ ati atunṣe awọn ibudo kan to ti bajẹ, ninu eyi si ni awọn tọrọ kan ọhun ti fiṣẹ falẹ. Bakan naa ni Alaga SUBEB, Ọjọgbọn Fẹmi Akinwumi, ti paṣẹ pe ki kọngila to n ṣetunṣe si yara ikawe mẹfa nileewe AUD Pilot Nursery and Primary School to wa niluu Ado-Ekiti yọ orule to fi sori awọn yara naa ko si lo awọn to wa ninu iwe ajọsọ. Akinwumi sọrọ naa lasiko to ṣabẹwo si ileewe ọhun, nibi to ti sọ pe orule to yẹ ki wọn lo kọ lo wa nibẹ, ti wọn ko ba si yọ eyi to wa nibẹ danu ki wọn fi tuntun si i, iṣẹ naa yoo bọ lọwọ wọn.


O ni awọn iṣẹ naa jẹ mọ ile kikọ ati atunṣe awọn ibudo kan to ti bajẹ, ninu eyi si ni awọn tọrọ kan ọhun ti fiṣẹ falẹ. Bakan naa ni Alaga SUBEB, Ọjọgbọn Fẹmi Akinwumi, ti paṣẹ pe ki kọngila to n ṣetunṣe si yara ikawe mẹfa nileewe AUD Pilot Nursery and Primary School to wa niluu Ado-Ekiti yọ orule to fi sori awọn yara naa ko si lo awọn to wa ninu iwe ajọsọ. Akinwumi sọrọ naa lasiko to ṣabẹwo si ileewe ọhun, nibi to ti sọ pe orule to yẹ ki wọn lo kọ lo wa nibẹ, ti wọn ko ba si yọ eyi to wa nibẹ danu ki wọn fi tuntun si i, iṣẹ naa yoo bọ lọwọ wọn. Alaga naa ni laipẹ yii ni SUBEB Ekiti ra Vanier Slide Calipers, eyi to jẹ ẹrọ ti wọn fi n wọn nnkan, si gbogbo ẹka eto ẹkọ nijọba ibilẹ mẹrindinlogun to wa l’Ekiti ki wọn le maa fi wọn orule to jẹ ojulowo fun iṣẹ akanṣẹ to jẹ tileeṣẹ naa.


Alaga naa ni laipẹ yii ni SUBEB Ekiti ra Vanier Slide Calipers, eyi to jẹ ẹrọ ti wọn fi n wọn nnkan, si gbogbo ẹka eto ẹkọ nijọba ibilẹ mẹrindinlogun to wa l’Ekiti ki wọn le maa fi wọn orule to jẹ ojulowo fun iṣẹ akanṣẹ to jẹ tileeṣẹ naa.


Ijọba apapọ kilọ fawọn to n beere fun ki Naijiria pin

Adefunkẹ Adebiyi, Abẹokuta Pẹlu bawọn eeyan kan ṣe n beere fun ipinya lorilẹ-ede yii, paapaa awọn igun Yoruba ti wọn n beere fun ilẹ Oduduwa, atawọn Ibo to n kede Biafra, ijọba apapọ ti kilọ fawọn eeyan naa lati dẹkun ẹ, bẹẹ lo ni kawọn ọmọ Naijiria ma tẹti si wọn rara. Alaaji Lai Muhammed, Minisita fun eto iroyin ati aṣa, lo gba ẹnu ijọba apapọ sọrọ yii lọjọ Satide, niluu Eko. O ṣalaye pe ohun to wa nilẹ lasiko yii kọja ipinya tawọn eeyan yii n beere, ati pe ko si oore kan ti pinpinya naa yoo ṣe ẹnikẹni. O fi kun un pe ki i ṣe tuntun mọ pe Naijiria niṣoro ẹlẹyamẹya, ti Boko Haram pẹlu iṣoro awọn Fulani ati agbẹ to n ṣẹlẹ kaakiri. O ni ṣugbọn ki i ṣe ipinya ni yoo ṣẹgun awọn iṣoro yii, ohun to yẹ ka ṣe ni pe ka wa ọna abayọ. ‘‘A mọ ohun to n ṣẹlẹ, gbogbo ẹ nijọba mọ, ti wọn si n ṣiṣẹ lori ẹ ko le baa daa.


O fi kun un pe ki i ṣe tuntun mọ pe Naijiria niṣoro ẹlẹyamẹya, ti Boko Haram pẹlu iṣoro awọn Fulani ati agbẹ to n ṣẹlẹ kaakiri. O ni ṣugbọn ki i ṣe ipinya ni yoo ṣẹgun awọn iṣoro yii, ohun to yẹ ka ṣe ni pe ka wa ọna abayọ. ‘‘A mọ ohun to n ṣẹlẹ, gbogbo ẹ nijọba mọ, ti wọn si n ṣiṣẹ lori ẹ ko le baa daa. Ipinya kọ lo kan, nitori ori bibẹ kọ loogun ori fifọ. Ohun to so wa pọ ni Naijiria pọ ju ohun to pin wa niya lọ.’’ Bẹẹ ni Lai Muhammed wi. Bakan naa lo ṣalaye pe ijọba mọ, pe bi ebi ba n pa ọmọ talaka, ọmọ olowo paapaa ko ni i foju ba oorun bi ọmọ tebi n pa ba bẹrẹ iwa ipanle fun un.


Ipinya kọ lo kan, nitori ori bibẹ kọ loogun ori fifọ. Ohun to so wa pọ ni Naijiria pọ ju ohun to pin wa niya lọ.’’ Bẹẹ ni Lai Muhammed wi. Bakan naa lo ṣalaye pe ijọba mọ, pe bi ebi ba n pa ọmọ talaka, ọmọ olowo paapaa ko ni i foju ba oorun bi ọmọ tebi n pa ba bẹrẹ iwa ipanle fun un. Ṣugbọn ki i ṣe pe ki ọlọmu waa da ọmu iya rẹ gbe lo kan, o ni kawọn eeyan to n beere fun ipinya yii yee sọ bẹẹ, kawọn to n tẹle wọn paapaa si pada lẹyin wọn.


Ṣugbọn ki i ṣe pe ki ọlọmu waa da ọmu iya rẹ gbe lo kan, o ni kawọn eeyan to n beere fun ipinya yii yee sọ bẹẹ, kawọn to n tẹle wọn paapaa si pada lẹyin wọn.


Awọn Fulani agbebọn ya wọ abule Koka, nipinlẹ Ọṣun, eeyan mẹta ni wọn yinbọn fun

Florence Babaṣọla, Oṣogbo Nnkan bii aago mẹsan-an alẹ ana la gbọ pe awọn agbebọn kan, ti awọn to ri wọn sọ pe Fulani ni wọn, ya wọ abule Koka, nitosi Fasiti UNIOSUN, niluu Oṣogbo, pẹlu erongba lati ji awọn eeyan gbe nibẹ. ALAROYE gbọ pe bi wọn ṣe debẹ ni wọn paṣẹ pe ki awọn eeyan maa to lọwọọwọ jade ninu ile wọn, ti wọn si n doju wọn kọ ọna inu igbo. A gbọ pe ọkunrin kan lo dọgbọn bọ sinu okunkun, to si pe awọn ọlọdẹ (Hunters Group of Nigeria,) lati fi nnkan to n ṣẹlẹ to wọn leti. Iwadii fi han pe awọn ọdẹ ti kẹẹfin awọn Fulani agbebọn yii tẹlẹ, ti wọn si ti n dọdẹ wọn kaakiri oju ọna Oṣogbo, titi de Imẹsi, ko too di pe wọn pada si Oṣogbo lalẹ ọjọ naa. Kia ni wọn si mori le abule Koka lẹyin ti wọn gba ipe ọkunrin naa, ki wọn too debẹ, awọn Fulani yii ti ko awọn eeyan naa wọnu igbo, bẹẹ lawọn ọdẹ gba ya wọn. Nigba to da bii ẹni pe agbara awọn Fulani naa pin ni wọn yinbọn fun mẹta lara awọn eeyan abule naa ti wọn n ko lọ, ti wọn si yọnda awọn to ku ki wọn too fẹsẹ fẹ ẹ.


Iwadii fi han pe awọn ọdẹ ti kẹẹfin awọn Fulani agbebọn yii tẹlẹ, ti wọn si ti n dọdẹ wọn kaakiri oju ọna Oṣogbo, titi de Imẹsi, ko too di pe wọn pada si Oṣogbo lalẹ ọjọ naa. Kia ni wọn si mori le abule Koka lẹyin ti wọn gba ipe ọkunrin naa, ki wọn too debẹ, awọn Fulani yii ti ko awọn eeyan naa wọnu igbo, bẹẹ lawọn ọdẹ gba ya wọn. Nigba to da bii ẹni pe agbara awọn Fulani naa pin ni wọn yinbọn fun mẹta lara awọn eeyan abule naa ti wọn n ko lọ, ti wọn si yọnda awọn to ku ki wọn too fẹsẹ fẹ ẹ. A gbọ pe awọn mẹtẹẹta ti ibọn ba wa nileewosan kan bayii, nibi ti wọn ti n gba itọju, nigba ti awọn ọdẹ naa ko ti i dẹyin lẹyin awọn Fulani agbebọn ọhun ninu igbo ti wọn sa pamọ si. Obinrin kan to ba wa sọrọ nibẹ, ṣugbọn to ni ka forukọ bo oun laṣiiri, sọ pe awọn Fulani agbebọn naa to mẹjọ pẹlu ibọn AK 47 lọwọ ikọọkan wọn. O ni mẹrin ninu wọn ni wọn wa sile oun, ti wọn si ko gbogbo awọn jade ninu ile.


A gbọ pe awọn mẹtẹẹta ti ibọn ba wa nileewosan kan bayii, nibi ti wọn ti n gba itọju, nigba ti awọn ọdẹ naa ko ti i dẹyin lẹyin awọn Fulani agbebọn ọhun ninu igbo ti wọn sa pamọ si. Obinrin kan to ba wa sọrọ nibẹ, ṣugbọn to ni ka forukọ bo oun laṣiiri, sọ pe awọn Fulani agbebọn naa to mẹjọ pẹlu ibọn AK 47 lọwọ ikọọkan wọn. O ni mẹrin ninu wọn ni wọn wa sile oun, ti wọn si ko gbogbo awọn jade ninu ile.


Nọọsi meji padanu ẹmi wọn l’Abẹokuta, awọn mẹwaa fara pa, dẹrẹba lo n tẹ foonu lori ere

Adefunkẹ Adebiyi, Abẹokuta Titi dasiko yii ni ipohunrere ẹkun ṣi n lọ laarin awọn oṣiṣẹ ileewosan kan l’Abẹokuta, nitori meji ninu awọn nọọsi wọn lo padanu ẹmi rẹ lọjọ Aiku, Sannde, ọsẹ yii, awọn mẹwaa tun wa lọsibitu ti wọn n gbatọju. Bẹẹ, dẹrẹba to n wa wọn lọ si pati lo n tẹ foonu lori ere, ni mọto ba danu loju ọna marose Eko s’Abẹokuta. Alaye ti Alukoro TRACE, Babatunde Akinbiyi, ṣe nipa iṣẹlẹ yii ni pe, ọga kan ninu awọn nọọsi lo n ṣe pati lọjọ Sannde naa, iyẹn ọjọ kejidinlogun, oṣu kẹrin yii, ode naa ni wọn n lọ ninu mọto bọọsi ti nọmba ẹ jẹ OG 49 A 07 alawọ funfun kan. Akinbiyi sọ pe ọkan ninu awọn to yè ninu iṣẹlẹ naa ṣalaye pe bawọn ṣe n lọ ni dẹrẹba to n wa mọto naa n sare ju, yatọ si pe o si n sare yii, o ni niṣe lo tun n tẹ foonu rẹ, ti ko yee wo foonu, bẹẹ, eti ko gbọ meji lẹẹkan ṣoṣo, ohun to fa wahala niyẹn. Nigba to de ibi kan to daagun (bend), ni nnkan bii aago mẹsan-an aarọ kọja ogun iṣẹju lọjọ naa, ti ko si yee tẹ foonu bo ṣe n wakọ lo padanu ijanu mọto, nigba naa ni mọto awọn nọọsi to n lọ sode yii bẹrẹ si i gbokiti, o si takiti ọhun leralera gan-an bi Akinbiyi ṣe sọ. Meji ku ninu awọn nọọsi naa, awọn mẹwaa si fara ṣeṣe. Mọṣuari to wa ninu ọgba ọsibitu Jẹnẹra, n’Ijaye, ni wọn ko awọn oku meji naa lọ l’Abẹokuta, nigba ti wọn gbe awọn to ṣeṣe lọ sileewosan Hope, l’Adigbẹ, niluu Abẹokuta, kan naa.


Nigba to de ibi kan to daagun (bend), ni nnkan bii aago mẹsan-an aarọ kọja ogun iṣẹju lọjọ naa, ti ko si yee tẹ foonu bo ṣe n wakọ lo padanu ijanu mọto, nigba naa ni mọto awọn nọọsi to n lọ sode yii bẹrẹ si i gbokiti, o si takiti ọhun leralera gan-an bi Akinbiyi ṣe sọ. Meji ku ninu awọn nọọsi naa, awọn mẹwaa si fara ṣeṣe. Mọṣuari to wa ninu ọgba ọsibitu Jẹnẹra, n’Ijaye, ni wọn ko awọn oku meji naa lọ l’Abẹokuta, nigba ti wọn gbe awọn to ṣeṣe lọ sileewosan Hope, l’Adigbẹ, niluu Abẹokuta, kan naa. TRACE ba awọn tiṣẹlẹ yii kan daro, o si kilọ fawọn awakọ pe ki wọn yee tẹ foonu bi wọn ba n wa mọto, ki wọn si tẹti si ikilọ ere asaju tawọn ki i yee ṣe fun wọn, nitori awọn ko ṣẹṣẹ maa sọ ọ, k’Ọlọrun jẹ ki wọn gbọ ni.


TRACE ba awọn tiṣẹlẹ yii kan daro, o si kilọ fawọn awakọ pe ki wọn yee tẹ foonu bi wọn ba n wa mọto, ki wọn si tẹti si ikilọ ere asaju tawọn ki i yee ṣe fun wọn, nitori awọn ko ṣẹṣẹ maa sọ ọ, k’Ọlọrun jẹ ki wọn gbọ ni.


Ọjọ keji igbeyawo lọkọ ku sinu ijamba ọkọ, iyawo naa ko ti i laju lọsibitu

Oluṣẹyẹ Iyiade, Akurẹ Ọpọ eeyan lo ku, nigba tawọn mi-in tun fara pa yannayanna ninu ijamba ọkọ kan to waye lọsan-an ọjọ Aiku, Sannde, ọsẹ yii ni Apọnmu, nitosi Akurẹ. Akọroyin wa fidi rẹ mulẹ lasiko to ṣabẹwo sibi iṣẹlẹ naa pe awakọ bọọsi elero mejidinlogun kan ti wọn porukọ rẹ ni Dele ni wọn lo n bọ lati ilu Eko, to si fẹẹ lọọ ja awọn ero to wa ninu ọkọ rẹ silẹ l’Akurẹ ko too tun pada siluu Ondo, nibi to n gbe. Bo ṣe ku diẹ ko de ori afara kan to wa ni iyana Apọnmu, eyi ti ko ju bii ibusọ marun-un pere mọ ko wọ igboro Akurẹ lo pade ọkọ ajagbe kan lojiji to yiwọ ṣoju ọna to yẹ ko gba kọja. Ibi to ti n gbiyanju ati ya fun tirela naa lo ti ṣeesi ko sinu omi nla kan to wa labẹ afara naa. Eeyan marun-un pere lawọn ẹsọ oju popo ri ko lọ sile-iwosan laaye ninu gbogbo ero to wa ninu ọkọ ọhun. Ibi tí wọn ti n gbiyanju ati fi aake sa ọkọ naa ki wọn le ri oku awọn to ha mọ inu rẹ fa jade ni akọroyin ALAROYE fi wọn si ni nnkan bii aago marun-un irọlẹ ọjọ yii.


Ibi to ti n gbiyanju ati ya fun tirela naa lo ti ṣeesi ko sinu omi nla kan to wa labẹ afara naa. Eeyan marun-un pere lawọn ẹsọ oju popo ri ko lọ sile-iwosan laaye ninu gbogbo ero to wa ninu ọkọ ọhun. Ibi tí wọn ti n gbiyanju ati fi aake sa ọkọ naa ki wọn le ri oku awọn to ha mọ inu rẹ fa jade ni akọroyin ALAROYE fi wọn si ni nnkan bii aago marun-un irọlẹ ọjọ yii. Lara awọn to fara gba ninu ijamba ọkọ ọhun ni tọkọ-taya kan ti wọn ṣẹṣẹ ṣegbeyawo lọjọ Abamẹta, Satide ọsẹ to kọja, loju ẹsẹ lọkọ ti ku, ti iyawo rẹ si wa lẹṣẹ kan aye, ẹsẹ kan ọrun, lasiko ta a fi n ko iroyin yii jọ lọwọ, gbogbo ẹru iyawo wọn la ri to fọn kaakiri inu igbo ti iṣẹlẹ yii ti waye.


Lara awọn to fara gba ninu ijamba ọkọ ọhun ni tọkọ-taya kan ti wọn ṣẹṣẹ ṣegbeyawo lọjọ Abamẹta, Satide ọsẹ to kọja, loju ẹsẹ lọkọ ti ku, ti iyawo rẹ si wa lẹṣẹ kan aye, ẹsẹ kan ọrun, lasiko ta a fi n ko iroyin yii jọ lọwọ, gbogbo ẹru iyawo wọn la ri to fọn kaakiri inu igbo ti iṣẹlẹ yii ti waye.


Ọgọrun-un meji oogun oloro lawọn eleyii ya mọgbẹẹ ni papakọ ofurufu Eko

Faith Adebọla, Eko Bawọn afurasi ọdaran to n gbe ẹgboogi olori ṣe lawọn mọ ọn fi pamọ, bẹẹ lawọn ẹṣọ ajọ to n gbogun ti wọn NDLEA, naa lawọn mọ ọn wa, latari bi wọn ṣe mu awọn arinrin-ajo meji kan ti wọn fura si pe egboogi oloro wa lara wọn, Chukwudi Destiny ati Ezekiel Chibuzor. Ọgọrun-un meji o din mẹsan-an cocaine ati heroine ti wọn gbe mi lawọn afurasi naa ya mọgbẹẹ l’Ekoo. Yatọ sawọn meji yii, awọn ejẹnti mẹrin ti wọn ṣiṣẹ kiko ẹru wọle, kiko ẹru jade, ni papakọ ofurufu Muritala Mohammed tun lọwọ awọn agbofinro naa tẹ. Alukoro apapọ fun ajọ to n gbogun ti lilo, gbigbe, gbigbin ati ṣiṣe okoowo egboogi oloro nilẹ wa (National Drug Law Enforcement Agency), Ọgbẹni Fẹmi Babafẹmi, lo sọrọ yii di mimọ lọjọ Aiku, Sannde, ọsẹ yii. Nigba to n ṣalaye bọrọ ọhun ṣe ṣẹlẹ ninu atẹjade kan, o ni lọjọ kẹtadinlogun, ọsu yii, iyẹn Satide to kọja, Ọgbẹni Ezekiel Chibuzor ba baalu Qatar Airline kan wọle lati orileede Brazil. Nigba to kọja nibi ẹrọ ti wọn fi n ṣayẹwo awọn arinrin-ajo, ẹrọ naa bẹrẹ si i pariwo, to fi han pe Chibuzor lẹbọ lẹru, eyi lo mu ki wọn fi si yara kan, lẹyin wakati diẹ, o ya egboogi kokeeni mọkandinlọgọrun-un ti wọn we keekeekee mọgbẹẹ, nigba ti wọn si ko awọn kinni ọhun sori sikeeli (scale) diẹ lo ku ki iwọn rẹ to kilogiraamu mejila (11.55kg).


Alukoro apapọ fun ajọ to n gbogun ti lilo, gbigbe, gbigbin ati ṣiṣe okoowo egboogi oloro nilẹ wa (National Drug Law Enforcement Agency), Ọgbẹni Fẹmi Babafẹmi, lo sọrọ yii di mimọ lọjọ Aiku, Sannde, ọsẹ yii. Nigba to n ṣalaye bọrọ ọhun ṣe ṣẹlẹ ninu atẹjade kan, o ni lọjọ kẹtadinlogun, ọsu yii, iyẹn Satide to kọja, Ọgbẹni Ezekiel Chibuzor ba baalu Qatar Airline kan wọle lati orileede Brazil. Nigba to kọja nibi ẹrọ ti wọn fi n ṣayẹwo awọn arinrin-ajo, ẹrọ naa bẹrẹ si i pariwo, to fi han pe Chibuzor lẹbọ lẹru, eyi lo mu ki wọn fi si yara kan, lẹyin wakati diẹ, o ya egboogi kokeeni mọkandinlọgọrun-un ti wọn we keekeekee mọgbẹẹ, nigba ti wọn si ko awọn kinni ọhun sori sikeeli (scale) diẹ lo ku ki iwọn rẹ to kilogiraamu mejila (11.55kg). Babafẹmi ṣalaye pe ṣaaju akoko yii, lọjọ kẹwaa, oṣu kẹrin yii, ọwọ ba Chukwudi Destiny nibi ti wọn ti n fi ẹrọ ṣayẹwo awọn to fẹẹ ba baluu ilẹ Ethiopia kan lọ sorileede Italy, ẹrọ naa lo ta awọn agbofinro lolobo ti wọn fi mọ pe ẹru ti wa nikun Destiny, igba toun naa si fẹẹ yagbẹ lẹyin wakati diẹ ti wọn ti fi i sinu yara ahamọ, egboogi heroine ti wọn di mọmbe mọmbe mejilelaaadọrun-un lo ya mọgbẹẹ, ni wọn ba fi pampẹ ofin gbe e. Bakan naa ni Kọmanda ajọ NDLEA, Ahmadu Garba sọ pe awọn mu awọn ejẹnti kan ti wọn n ṣe onigbọwọ fawọn to n gbe egboogi oloro yii labẹ buka SAHCO ti wọn kọ fun wọn lẹgbẹẹ papakọ ofurufu naa. Egboogi koleeni ti iwọn rẹ le ni ẹgbẹrin kilogirammu (822,950 kg) ni wọn ka mọ wọn lọwọ, wọn ni wọn ṣẹṣẹ n ṣẹto bi wọn ṣe maa ko ẹru ofin ọhun sọda siluu Amẹrika ati London ni. Nigba ti wọn n ṣiṣẹ iwadii, wọn laṣiiri tu pe ọmọ orileede Congo kan, Kayembe Kamba, ni wọn n lo lati gbe awọn egboogi ọhun, ọwọ si ti tẹ oun naa, o ti n darukọ awọn to n bẹ ẹ lọwẹ.


Babafẹmi ṣalaye pe ṣaaju akoko yii, lọjọ kẹwaa, oṣu kẹrin yii, ọwọ ba Chukwudi Destiny nibi ti wọn ti n fi ẹrọ ṣayẹwo awọn to fẹẹ ba baluu ilẹ Ethiopia kan lọ sorileede Italy, ẹrọ naa lo ta awọn agbofinro lolobo ti wọn fi mọ pe ẹru ti wa nikun Destiny, igba toun naa si fẹẹ yagbẹ lẹyin wakati diẹ ti wọn ti fi i sinu yara ahamọ, egboogi heroine ti wọn di mọmbe mọmbe mejilelaaadọrun-un lo ya mọgbẹẹ, ni wọn ba fi pampẹ ofin gbe e. Bakan naa ni Kọmanda ajọ NDLEA, Ahmadu Garba sọ pe awọn mu awọn ejẹnti kan ti wọn n ṣe onigbọwọ fawọn to n gbe egboogi oloro yii labẹ buka SAHCO ti wọn kọ fun wọn lẹgbẹẹ papakọ ofurufu naa. Egboogi koleeni ti iwọn rẹ le ni ẹgbẹrin kilogirammu (822,950 kg) ni wọn ka mọ wọn lọwọ, wọn ni wọn ṣẹṣẹ n ṣẹto bi wọn ṣe maa ko ẹru ofin ọhun sọda siluu Amẹrika ati London ni. Nigba ti wọn n ṣiṣẹ iwadii, wọn laṣiiri tu pe ọmọ orileede Congo kan, Kayembe Kamba, ni wọn n lo lati gbe awọn egboogi ọhun, ọwọ si ti tẹ oun naa, o ti n darukọ awọn to n bẹ ẹ lọwẹ. Babafẹmi ni iwadii ṣi n tẹsiwaju, ati pe gbogbo awọn tọwọ tẹ yii maa ba ara wọn niwaju adajọ laipẹ, lati fimu kata ofin.


Babafẹmi ni iwadii ṣi n tẹsiwaju, ati pe gbogbo awọn tọwọ tẹ yii maa ba ara wọn niwaju adajọ laipẹ, lati fimu kata ofin.


Wọn ṣi n wa awọn arinrin-ajo tí wọn ji gbe l’Ajọwa Akoko

Oluṣẹyẹ Iyiade, Akurẹ Apapọ awọn ẹsọ alaabo ipinlẹ Ondo ti bẹrẹ igbesẹ lati ṣawari awọn arinrin-ajo kan ti wọn ji gbe laarin Ajọwa si Akunnu Akoko lọjọ Aiku, Sannde, ọsẹ yii. Ṣe ni wọn deedee ba bọọsi ambulansi kan laarin ọna marosẹ Ajọwa si Akunnu, èyí tí wọn ko pana rẹ, bẹẹ ni wọn si tun ṣi gbogbo ilẹkun rẹ silẹ lai si ẹnikankan ninu rẹ. Kiakia lawọn eeyan agbegbe ọhun ti mọ pe o ṣee ṣe ko jẹ awọn ajinigbe to n ṣoro bii agbọn ni wọn da wọn lọna, ti wọn si fipa ko gbogbo awọn ero ọkọ naa wọnu igbo lọ. Eyi lo ṣokunfa bawọn ẹsọ alaabo, ninu eyi ta a ti ri, awọn sọja, ọlọpaa, fijilante ati ẹsọ Amọtẹkun ṣe ko ara wọn jọ, ti wọn si n fọ gbogbo inu igbo to wa lagbegbe ibi tiṣẹlẹ ọhun ti waye lati ṣawari awọn ti wọn ji gbe naa lọnakọna bo tilẹ jẹ pe akitiyan wọn ọhun ko ti i so eso rere lasiko ta a fi n kọ iroyin yii lọwọ. Ko sẹni to ti i le sọ ní pato iye ati iru awọn eeyan tawọn ajinigbe ọhun ji gbe lọ, bẹẹ ni a ko ti i ri i gbọ pe wọn kan si ẹbi ẹnikẹni ninu wọn. Ọdọ awọn ṣọja to n peṣe aabo fawọn arinrin-ajo lagbegbe Ajọwa, ni wọn gbe ọkọ ambulansi ti wọn ri naa pamọ si nigba ti akitiyan awọn ẹsọ alaabo ṣi n tẹsiwaju lati doola awọn ti wọn ji gbe ọhun ni gbogbo ọna.


Amọtẹkun Ondo yari: A maa lu awọn maaluu to ba ba oko oloko jẹ ta ni gbanjo ni

Oluṣẹyẹ Iyiade, Akurẹ Ẹsọ Amọtẹkun ipinlẹ Ondo ti ni igbesẹ ti awọn fẹẹ maa gbe bayii ni ki awọn maa lu gbogbo maaluu to ba ti ba oko oloko jẹ ta ni gbanjo, ti olowo awọn nnkan ọṣin naa yoo si tun foju bale-ẹjọ. Alakooso ẹsọ alaabo naa, Oloye Adetunji Adelẹyẹ, lo sọrọ yii ninu ipade kan to ṣe pẹlu ẹgbẹ Miyetti Allah, ẹka tipinlẹ Ondo, awọn agbẹ atawọn ti ọrọ kan lọjọ Aiku, Sannde, ọsẹ yii. Adelẹyẹ ni ko si aaye mọ fun awọn Fulani darandaran lati maa sanwo ‘gba ma binu’ fawọn oloko ti wọn ba ba nnkan ọgbin wọn jẹ gẹgẹ bi wọn ti n ṣe latẹyinwa, nitori pe wọn ti ṣi oore-ọfẹ ati anfaani ọhun lo. O ni ohun to ku ti awọn fẹẹ maa ṣe lati asiko yii lọ ni kì awọn lọ sile-ẹjọ lati gba iwe àṣẹ lilu awọn maaluu tọwọ ba ti tẹ fun biba nnkan oninnkan jẹ ta lowo pọọku, bẹẹ lawọn olootu wọn yoo si tun foju bale-ẹjọ fun ijiya to tọ labẹ ofin. Owo perete tawọn onimaaluu ọhun n san gẹgẹ bii owo ‘gba ma binu’ lo ni ki i to ida kan lara nnkan ti wọn ba jẹ ninu oko oloko. O ni ọpọ awọn agbẹ to n ya owo ṣiṣẹ oko lawọn Fulani darandaran naa ti da ni gbeṣe nitori imọtara tiwọn nikan, ọpọ igba lo ni wọn maa n fa awọn iṣu, ẹgẹ ati koko ti awọn ẹni ẹlẹni fowo iyebiye gbin tu fun awọn maaluu wọn jẹ tabi ki wọn ji i ko lọọ ṣe jẹ nínú ile wọn.


O ni ohun to ku ti awọn fẹẹ maa ṣe lati asiko yii lọ ni kì awọn lọ sile-ẹjọ lati gba iwe àṣẹ lilu awọn maaluu tọwọ ba ti tẹ fun biba nnkan oninnkan jẹ ta lowo pọọku, bẹẹ lawọn olootu wọn yoo si tun foju bale-ẹjọ fun ijiya to tọ labẹ ofin. Owo perete tawọn onimaaluu ọhun n san gẹgẹ bii owo ‘gba ma binu’ lo ni ki i to ida kan lara nnkan ti wọn ba jẹ ninu oko oloko. O ni ọpọ awọn agbẹ to n ya owo ṣiṣẹ oko lawọn Fulani darandaran naa ti da ni gbeṣe nitori imọtara tiwọn nikan, ọpọ igba lo ni wọn maa n fa awọn iṣu, ẹgẹ ati koko ti awọn ẹni ẹlẹni fowo iyebiye gbin tu fun awọn maaluu wọn jẹ tabi ki wọn ji i ko lọọ ṣe jẹ nínú ile wọn. Maaluu bii ọtalelugba o din mẹwaa (250) ati awọn darandaran meji lo ni ọwọ awọn tẹ ni Ipogun, Ilaramọkin ati Ọwẹna, nijọba ibilẹ Ifẹdọrẹ, lẹyin ti wọn ti ba oko to le ni ọgbọn sare jẹ́. Oloye Adelẹyẹ ni gbogbo aṣoju awọn ti ọrọ kan lawọn ti ba ṣepade lori igbesẹ tuntun naa, ti gbogbo wọn si ti buwọ lu iwe pe awọn fara mọ ọn.


Maaluu bii ọtalelugba o din mẹwaa (250) ati awọn darandaran meji lo ni ọwọ awọn tẹ ni Ipogun, Ilaramọkin ati Ọwẹna, nijọba ibilẹ Ifẹdọrẹ, lẹyin ti wọn ti ba oko to le ni ọgbọn sare jẹ́. Oloye Adelẹyẹ ni gbogbo aṣoju awọn ti ọrọ kan lawọn ti ba ṣepade lori igbesẹ tuntun naa, ti gbogbo wọn si ti buwọ lu iwe pe awọn fara mọ ọn.


Ohun to buru gbaa ni bawọn agbebọn ṣe n ji awọn ọba gbe lasiko yii- Pasitọ Adeboye

Adefunkẹ Adebiyi, Abẹokuta Pẹlu bo ṣe jẹ pe ọba alaye meji lawọn agbebọn, ajinigbe, tawọ si laipẹ yii nipinlẹ Ekiti, ti wọn yinbọn lu ọba kan, ti ikeji si wa nigbekun bayii, Olori pata fun ijọ Onirapada (Redeemed) Pasitọ Enoch Adeboye, ti ṣalaye pe ohun to buru gbaa ni awọn iṣẹlẹ yii. O lo ba ni lọkan jẹ pe awọn ajinigbe n ji ori ade lọ. Ipinlẹ Ekiti ni Baba Adeboye ti sọrọ yii lọjọ Abamẹta, Satide, to kọja, nigba to ṣabẹwo si Gomina Kayọde Fayẹmi nile ijọba to wa l’Ado-Ekiti. Pasitọ Adeboye ṣalaye pe aibọwọ fun ori ade ni iwa ijinigbe to n ṣẹlẹ sawọn ọba lasiko yii, o ni iyi ati apọnle to pọ lo yẹ fawọn ọba alaye, nitori ipo pataki ti wọn wa lawujọ. To ba ṣẹ n di pe ajinigbe n yinbọn lu ọba, wọn n da wọn lọna, wọn si n ji wọn gbe lọ bayii, baba sọ pe ohun to yẹ keeyan ba ọkan jẹ si ni. Olori sọọṣi Ridiimu yii waa ni kawọn ọmọ Naijiria ma ba ọkan jẹ ṣa, o ni ki wọn maa gbadura, nitori Ọlọrun yoo fopin si ijọba ibẹru ati jagidijagan.


Pasitọ Adeboye ṣalaye pe aibọwọ fun ori ade ni iwa ijinigbe to n ṣẹlẹ sawọn ọba lasiko yii, o ni iyi ati apọnle to pọ lo yẹ fawọn ọba alaye, nitori ipo pataki ti wọn wa lawujọ. To ba ṣẹ n di pe ajinigbe n yinbọn lu ọba, wọn n da wọn lọna, wọn si n ji wọn gbe lọ bayii, baba sọ pe ohun to yẹ keeyan ba ọkan jẹ si ni. Olori sọọṣi Ridiimu yii waa ni kawọn ọmọ Naijiria ma ba ọkan jẹ ṣa, o ni ki wọn maa gbadura, nitori Ọlọrun yoo fopin si ijọba ibẹru ati jagidijagan. Baba fi kun un pe nibi ti iṣẹlẹ yii n daamu ọkan oun de bayii, oun ti fi ara oun ji lati jagun ninu ẹmi, pẹlu adura to lagbara. Ṣe Ọba Adetutu Ajayi, Elewu ti Ewu Ekiti lawọn agbebọn kọkọ dena de, ti wọn yinbọn lu u, ki wọn too tun ji Ọba David Oyewumi, Ọbadu Ilemeso Ekiti gbe l’Ọjọbọ to kọja yii, ẹnikẹni ko si ti i ri ọba naa latigba naa titi dasiko ta a pari iroyin yii.


Baba fi kun un pe nibi ti iṣẹlẹ yii n daamu ọkan oun de bayii, oun ti fi ara oun ji lati jagun ninu ẹmi, pẹlu adura to lagbara. Ṣe Ọba Adetutu Ajayi, Elewu ti Ewu Ekiti lawọn agbebọn kọkọ dena de, ti wọn yinbọn lu u, ki wọn too tun ji Ọba David Oyewumi, Ọbadu Ilemeso Ekiti gbe l’Ọjọbọ to kọja yii, ẹnikẹni ko si ti i ri ọba naa latigba naa titi dasiko ta a pari iroyin yii.


Awọn ọmọ ẹgbẹ okunkun ṣọṣẹ n’Ikẹrẹ-Ekiti, eeyan mẹfa jade laye

Oluyinka Soyemi, Ado-Ekiti Inu ibẹru lawọn eeyan Ikẹrẹ-Ekiti wa di akoko yii latari akọlu tawọn ọmọ ẹgbẹ kan ṣe niluu naa, eyi to fa iku eeyan mẹfa laarin ọjọ Abamẹta, Satide, si ọjọ Aiku, Sannde, ọsẹ yii. Ko sẹni to mọ nnkan to da wahala silẹ gan-an, ṣugbọn ikọ ẹgbẹ okunkun meji la gbọ pe wọn gbe omi ija kana lẹyin ti wọn pa ẹnikan ti wọn pe ni Ojuale, ẹni to wa si ilu naa lati Port Harcourt fun ayẹyẹ igbeyawo ọrẹ ẹ. Ojuale ti wọn pe ni ọmọ ẹgbẹ okunkun lawọn ikọ mi-in yinbọn pa loru mọjumọ lagbegbe gbọngan ilu Ikẹrẹ, lagbegbe Odo Ọja. Iṣẹlẹ naa ni wọn lo da wahala nla silẹ pẹlu bi awọn ẹgbẹ ẹ ṣe da ibọn bolẹ ti wọn si pa eeyan mẹfa. Ọrọ naa da ipaya silẹ, awọn araalu si ke sijọba ki wọn gba wọn lọwọ awọn ọdaran ọhun, eyi to fa bi awọn ọlọpaa ṣe ya bo awọn agbegbe ti wahala ti n ṣẹlẹ. Nigba to n fidi iṣẹlẹ yii mulẹ, Alukoro ọlọpaa Ekiti, ASP Sunday Abutu, sọ pe loootọ ni wahala waye lalẹ ọjọ Abamẹta, Satide, si aarọ Sannde, awọn ọmọ ẹgbẹ okunkun lo si fa a. O ni awọn mẹfa to padanu ẹmi wọn ti wa ni mọṣuari. Abutu ni, ‘Awọn igun ẹgbẹ okunkun meji kan lo fẹẹ fi agba han ara wọn niluu Ikẹrẹ-Ekiti, ṣugbọn a ti lọ sibẹ lati da alaafia pada.


Ọrọ naa da ipaya silẹ, awọn araalu si ke sijọba ki wọn gba wọn lọwọ awọn ọdaran ọhun, eyi to fa bi awọn ọlọpaa ṣe ya bo awọn agbegbe ti wahala ti n ṣẹlẹ. Nigba to n fidi iṣẹlẹ yii mulẹ, Alukoro ọlọpaa Ekiti, ASP Sunday Abutu, sọ pe loootọ ni wahala waye lalẹ ọjọ Abamẹta, Satide, si aarọ Sannde, awọn ọmọ ẹgbẹ okunkun lo si fa a. O ni awọn mẹfa to padanu ẹmi wọn ti wa ni mọṣuari. Abutu ni, ‘Awọn igun ẹgbẹ okunkun meji kan lo fẹẹ fi agba han ara wọn niluu Ikẹrẹ-Ekiti, ṣugbọn a ti lọ sibẹ lati da alaafia pada. Lọwọlọwọ, akojọpọ awọn ọlọpaa, ṣọja, Amọtẹkun ati Sifu Difẹnsi lo n kaakiri ilu naa bayii. ‘‘Lori ọrọ yii, awọn mẹwaa lọwọ ti tẹ, iwadii si n lọ lọwọ lati mọ igbesẹ ti wọn gbe ninu iṣẹlẹ naa. Ni kete ta a ba pari iwadii wa ni wọn yoo foju bale-ẹjọ.’’


Lọwọlọwọ, akojọpọ awọn ọlọpaa, ṣọja, Amọtẹkun ati Sifu Difẹnsi lo n kaakiri ilu naa bayii. ‘‘Lori ọrọ yii, awọn mẹwaa lọwọ ti tẹ, iwadii si n lọ lọwọ lati mọ igbesẹ ti wọn gbe ninu iṣẹlẹ naa. Ni kete ta a ba pari iwadii wa ni wọn yoo foju bale-ẹjọ.’’


Awọn Fulani tun ṣọṣẹ ni Ṣaki, eeyan mẹta ni wọn ṣa yanna-yanna lọna oko wọn

Olu-Theo Omolohun, Oke-Ogun Afi bii ẹfọ gbọọrọ, ti Yoruba n powe pe ọrọ ko dun gbọọrọ, bi a fẹ ẹ laaarọ, aa ru lalẹ, bẹẹ lọrọ awọn Fulani darandaran lagbegbe Oke-Ogun, nipinlẹ Ọyọ yii, eeyan mẹfa ti wọn n dari bọ lati oko wọn jẹẹjẹ lawọn Fulani yii rẹbuu lopin ọsẹ to kọja yii, wọn gbowo ati foonu ọwọ wọn, wọn si fada ṣa mẹta lara wọn bii maaluu tawọn alapata fẹẹ kun. Ọkunrin to to wa lara awọn to kagbako akọlu ọhun, Ọgbẹni Idowu Adetunji ba akọroyin ALAROYE sọrọ nibi to ti n gba itọju, o ṣalaye pe deedee aago mẹjọ aabọ alẹ ọjọ Ẹti, Furaidee, to kọja yii, niṣẹlẹ naa waye, o lọna Ṣaki si ilu Agbọnle, nidojukọ oke Aṣubiojo ,ti ko ju kilomita meje siluu naa lo ti ṣẹlẹ. Gẹgẹ bo ṣe wi, o ni gbara toun yọ si wọn lori alupupu Bajaj toun n gun bọ ni wọn da oun duro, ti wọn si n fi ede Hausa beere owo lọwọ oun. O ni wọn n pariwo pe ‘kao kudi, kao kudi,’ to tumọ si ‘owo da, owo nkọ’ lede Hausa. O ni bi wọn ṣe n beere yii ni wọn n fi kumọ ati ada lu oun, oun si bẹ wọn, oun ṣalaye fun wọn pe oko loun ti n bọ, ki i ṣe ibi iṣẹ owo, ko si sowo kan lọwọ oun ju iwọnba ṣenji toun fi sapo lọ, sibẹ ọrọ oun ko ta leti wọn, wọn lu oun titi toun fi daku mọ wọn lọwọ, o lawọn kan tun sọ oun lokuta pẹlu. Ọgbẹni Adetunji ti gbogbo eeyan mọ si Jimọh Katakata lati ọdun 2017 toun ti fẹyinti lẹnu iṣẹ ọfiisi loun ti n ṣiṣẹ agbẹ igbalode, toun si da oko ọgbin agbado, ọka baba, paki ati ẹwa Soya sagbegbe naa.


O ni wọn n pariwo pe ‘kao kudi, kao kudi,’ to tumọ si ‘owo da, owo nkọ’ lede Hausa. O ni bi wọn ṣe n beere yii ni wọn n fi kumọ ati ada lu oun, oun si bẹ wọn, oun ṣalaye fun wọn pe oko loun ti n bọ, ki i ṣe ibi iṣẹ owo, ko si sowo kan lọwọ oun ju iwọnba ṣenji toun fi sapo lọ, sibẹ ọrọ oun ko ta leti wọn, wọn lu oun titi toun fi daku mọ wọn lọwọ, o lawọn kan tun sọ oun lokuta pẹlu. Ọgbẹni Adetunji ti gbogbo eeyan mọ si Jimọh Katakata lati ọdun 2017 toun ti fẹyinti lẹnu iṣẹ ọfiisi loun ti n ṣiṣẹ agbẹ igbalode, toun si da oko ọgbin agbado, ọka baba, paki ati ẹwa Soya sagbegbe naa. O ni lẹyin tawọn Fulani naa lu oun tẹrun, diẹ lo ku ki wọn pa oun lẹyin ti wọn ti gba dukia oun tan. O lọkunrin mi-in toun naa ko si wọn lọwọ nibẹ, ṣugbọn to ba wọn ṣagidi, niṣe ni wọn fada ge ọwọ rẹ kan ki wọn too na papa bora, wọn si tun gbe ọka Bajaj oun sa lọ. O lọpẹlọpẹ awọn to n kọja lọ lẹyin asiko naa ni wọn ba oun nibi toun ti n pọkaka iku ki wọn too gbe awọn lọ sileewosan Muslim Hospital, to wa niluu naa fun itoju.


O ni lẹyin tawọn Fulani naa lu oun tẹrun, diẹ lo ku ki wọn pa oun lẹyin ti wọn ti gba dukia oun tan. O lọkunrin mi-in toun naa ko si wọn lọwọ nibẹ, ṣugbọn to ba wọn ṣagidi, niṣe ni wọn fada ge ọwọ rẹ kan ki wọn too na papa bora, wọn si tun gbe ọka Bajaj oun sa lọ. O lọpẹlọpẹ awọn to n kọja lọ lẹyin asiko naa ni wọn ba oun nibi toun ti n pọkaka iku ki wọn too gbe awọn lọ sileewosan Muslim Hospital, to wa niluu naa fun itoju. O loun ti lọọ fi iṣẹlẹ naa to aṣaaju awọn ọlọdẹ agbegbe naa, Pa Samson Ojoawo, ati Ọkẹrẹ ilu Ṣaki, Ọba Khalid Ọlabisi, leti, bẹẹ loun si jẹ ki ọga ọlọpaa agbegbe naa, SUPO Toyin Eniṣẹyin mọ si iṣẹlẹ ọhun, tori yatọ si toun, awọn eeyan meji mi-in ni wọn tun ṣakọlu si lalẹ ọjọ ọhun. O ni wọn ṣeleri foun lati ṣewadii, ati pe awọn yoo ba oun wa ọkada oun ti wọn ji gbe lọ. Adetunji ni nibi tọrọ de yii, ko sigba tawọn eeyan ko ni i maa gbeja ara wọn, ti wọn yoo si maa fi iṣọ ṣọ ara wọn funra wọn.


O loun ti lọọ fi iṣẹlẹ naa to aṣaaju awọn ọlọdẹ agbegbe naa, Pa Samson Ojoawo, ati Ọkẹrẹ ilu Ṣaki, Ọba Khalid Ọlabisi, leti, bẹẹ loun si jẹ ki ọga ọlọpaa agbegbe naa, SUPO Toyin Eniṣẹyin mọ si iṣẹlẹ ọhun, tori yatọ si toun, awọn eeyan meji mi-in ni wọn tun ṣakọlu si lalẹ ọjọ ọhun. O ni wọn ṣeleri foun lati ṣewadii, ati pe awọn yoo ba oun wa ọkada oun ti wọn ji gbe lọ. Adetunji ni nibi tọrọ de yii, ko sigba tawọn eeyan ko ni i maa gbeja ara wọn, ti wọn yoo si maa fi iṣọ ṣọ ara wọn funra wọn.


Wọn ni iṣẹ adigunjale ati ẹgbẹ okunkun lawọn ọmọọdun mọkandilogun yii n ṣe l’Ekoo

Faith Adebọla, Eko Boya lawọn gende mẹta tọwọ ileeṣẹ ọlọpaa ipinlẹ Eko ba lọjọ Abamẹta, Satide yii, maa ri ọṣẹ fi wẹ mọ ninu ẹsun ti wọn fi kan wọn o, tori ẹsun mẹta ọtọọtọ ni wọn mu wọn fun, wọn ladigunjale ni wọn, wọn tun n ṣẹgbẹ okunkun, bẹẹ ni wọn n daluru. Orukọ awọn afurasi ọdaran ọhun ni Victor Alfred, Chibuike Ike Donatus ati Isiaka Ọlamide, ko sẹni tọjọ-ori pe ogun ọdun ninu wọn, ọmọ ọdun mọkandinlogun pere lawọn mẹtẹẹta. Nnkan bii aago mẹta kọja iṣẹju mẹẹẹdọgbọn afẹmọju ọjọ Satide naa ni wọn lọwọ ba wọn nibi ti wọn ti n dọgbọnkọgbọ lati fo fẹnsi ileetura Marble Guest House to wa ni Ojule kẹtalelọgbọn, Opopona Ajibikẹ, Ogudu, lagbegbe Ọjọta, nipinlẹ Eko. Olobo kan ni wọn lo ta ileeṣẹ ọlọpaa nipa irin kọsẹ-kọsẹ tawọn ọkunrin naa n rin, wọn lawọn aladuugbo kan ti wọn taji lati jẹ saari lasiko aawẹ to n lọ lọwọ yii ni wọn kegbajare sawọn ọlọpaa, ni wọn ba waa fi pampẹ ofin gbe wọn, wọn si fi ṣẹkẹṣẹkẹ yẹ ọwọ wọn si. Nigba ti wọn tu ara wọn wo, wọn ba ibọn Beretta kan, igbo ati oogun abẹnu gọngọ lọwọ wọn. Wọn lawọn afurasi naa jẹwọ fawọn ọlọpaa pe loootọ lawọn jẹ adigunjale, ṣugbọn ki i ṣe awọn nikan, awọn ni ikọ tawọn jọ maa n ṣiṣẹ, ati pe ki i ṣe igba akọkọ tawọn n fọle onile niyi.


Olobo kan ni wọn lo ta ileeṣẹ ọlọpaa nipa irin kọsẹ-kọsẹ tawọn ọkunrin naa n rin, wọn lawọn aladuugbo kan ti wọn taji lati jẹ saari lasiko aawẹ to n lọ lọwọ yii ni wọn kegbajare sawọn ọlọpaa, ni wọn ba waa fi pampẹ ofin gbe wọn, wọn si fi ṣẹkẹṣẹkẹ yẹ ọwọ wọn si. Nigba ti wọn tu ara wọn wo, wọn ba ibọn Beretta kan, igbo ati oogun abẹnu gọngọ lọwọ wọn. Wọn lawọn afurasi naa jẹwọ fawọn ọlọpaa pe loootọ lawọn jẹ adigunjale, ṣugbọn ki i ṣe awọn nikan, awọn ni ikọ tawọn jọ maa n ṣiṣẹ, ati pe ki i ṣe igba akọkọ tawọn n fọle onile niyi. Bi Hakeem Odumosu, Kọmiṣanna ọlọpaa ipinlẹ Eko, ṣe gbọ nipa iṣẹlẹ yii lo ti paṣẹ ki wọn taari awọn tọwọ ba yii si Panti, Yaba, ki wọn le ran awọn agbofinro lọwọ lati le ri awọn yooku ti wọn jọ n ṣiṣẹ gbewiri mu. Wọn ni tiwadii ba ti pari, ko sohun to maa da wọn duro lati foju wọn bale-ẹjọ ki wọn le gba idajọ to tọ si wọn.


Bi Hakeem Odumosu, Kọmiṣanna ọlọpaa ipinlẹ Eko, ṣe gbọ nipa iṣẹlẹ yii lo ti paṣẹ ki wọn taari awọn tọwọ ba yii si Panti, Yaba, ki wọn le ran awọn agbofinro lọwọ lati le ri awọn yooku ti wọn jọ n ṣiṣẹ gbewiri mu. Wọn ni tiwadii ba ti pari, ko sohun to maa da wọn duro lati foju wọn bale-ẹjọ ki wọn le gba idajọ to tọ si wọn.


Biṣọọbu Oyedepo yari: Emi o ni i gba abẹrẹ Korona o, mi o ki i ṣe ẹlẹdẹ

Adefunkẹ Adebiyi,Abẹokuta Biṣọọbu David Oyedepo to jẹ olori pata fun ṣọọṣi Living Faith, ti loun ko ni i gba abẹrẹ ajẹsara Korona tijọba ko wọ Naijiria wa, ti wọn si ti n fun awọn eeyan. Oyedepo loun ki i ṣe ẹlẹdẹ, ki loun fẹẹ fabẹrẹ ṣe. Lasiko isin ṣọọṣi rẹ kan to pe ni ‘Covenant Hour of Prayer’ ni Biṣọọbu Oyedepo ti sọrọ yii, o si tẹnumọ ọn pe Korona ti da nnkan ru mọ gbogbo agbaye lọwọ, ko ye wọn mọ bi ohun gbogbo ṣe n lọ. Oyedepo ni, ‘‘Mi o ti i ri iran ti wọn ti n fagidi muuyan lati gba abẹrẹ ajẹsara ri. Ki i ṣe iwa ọmọniyan, o si tun lodi sofin ọmọluabi. Emi ki i ṣe lọọya, ṣugbọn mi o ro pe o tọna labẹ ofin.


Oyedepo ni, ‘‘Mi o ti i ri iran ti wọn ti n fagidi muuyan lati gba abẹrẹ ajẹsara ri. Ki i ṣe iwa ọmọniyan, o si tun lodi sofin ọmọluabi. Emi ki i ṣe lọọya, ṣugbọn mi o ro pe o tọna labẹ ofin. O o le wa sile mi ko o lo o fẹẹ gun mi labẹrẹ. ‘‘Fun kin ni? Ṣe mo ranṣẹ pe ọ ni?


O o le wa sile mi ko o lo o fẹẹ gun mi labẹrẹ. ‘‘Fun kin ni? Ṣe mo ranṣẹ pe ọ ni? Wọn o mọ ohun ti wọn n ṣe. Ṣe ẹyin ri kokoro fairọọsi kankan nibi? Nibo lo fẹẹ gba wọ geeti?


Wọn o mọ ohun ti wọn n ṣe. Ṣe ẹyin ri kokoro fairọọsi kankan nibi? Nibo lo fẹẹ gba wọ geeti? Ṣo fẹẹ gba inu afẹfẹ wa ni abi bawo? ‘‘Ẹyin ẹ jẹ ki n ri ẹnikan ko loun fẹẹ waa fun mi labẹrẹ kan, bawo lo ti ẹ ṣe fẹẹ ṣe e? Ṣe o maa so mi lọwọ pọ ni abi bawo.


Ṣo fẹẹ gba inu afẹfẹ wa ni abi bawo? ‘‘Ẹyin ẹ jẹ ki n ri ẹnikan ko loun fẹẹ waa fun mi labẹrẹ kan, bawo lo ti ẹ ṣe fẹẹ ṣe e? Ṣe o maa so mi lọwọ pọ ni abi bawo. Iṣẹ temi ni lati tu aṣiri Eṣu, ki n si sọ fawọn iranṣẹ ẹ pe ki wọn pada lẹyin wa. A ki i ṣẹ ẹlẹdẹ.’’ Pasitọ yii ṣalaye pe abẹrẹ Korona yii lobinrin kan gba ni Kaduna to dọran si i lọrun, o ni iru igbesi aye wo leyi, ati pe ṣe awọn eeyan ti di ẹlẹdẹ to nilo abẹrẹ ni. Oyedepo sọ pe ile aye ni nnkan daru mọ lọwọ ti wọn n gun abẹre Koro kiri, ijọ Ọlọrun ko daru, o n ṣẹgun lọ ni.